text: συνδρομής, πληροφόρησης και συνεργασίας μεταξύ των συμβαλλομένων μερών σύμφωνα με το παρόν παράρτημα καιε) τις δράσεις που αναλαμβάνουν σύμφωνα με τους κανονισμούς 7 και 8 του παρόντος παραρτήματος.2. Τα συμβαλλόμενα μέρη ανταλλάσσουν πληροφορίες σχετικά με τα ερευνητικά και αναπτυξιακά προγράμματα, τα αποτελέσματα όσον αφορά τους τρόπους με τους οποίους μπορεί να αντιμετωπιστεί η ρύπανση από πετρέλαιο και άλλες επιβλαβείς ουσίες, καθώς και τις εμπειρίες από τις δραστηριότητες επιτήρησης και αντιμετώπισης της εν λόγω ρύπανσης.3. Τα συμβαλλόμενα μέρη εκτελούν σε τακτά χρονικά διαστήματα από κοινού επιχειρήσεις καταπολέμησης της ρύπανσης, καθώς και ασκήσεις ετοιμότητας.4. Τα συμβαλλόμενα μέρη συνεργάζονται στο πλαίσιο του διεθνούς οργανισμού ναυτιλίας σε θέματα που αφορούν την εφαρμογή και περαιτέρω ανάπτυξη της διεθνούς σύμβασης για την ετοιμότητα, αντιμετώπιση και συνεργασία σε περιστατικά ρύπανσης από το πετρέλαιο.ΚΑΝΟΝΙΣΜΟΣ 11: ΕΓΧΕΙΡΙΔΙΟ ΚΑΤΑΠΟΛΕΜΗΣΗΣ ΤΗΣ ΡΥΠΑΝΣΗΣ ΤΗΣ HELCOM Τα συμβαλλόμενα μέρη συμφωνούν σχετικά με την εφαρμογή, εφόσον είναι εφικτή, των αρχών και κανόνων που περιλαμβάνει το εγχειρίδιο συνεργασίας για την καταπολέμηση της θαλάσσιας ρύπανσης, το οποίο περιλαμβάνει το παρόν παράρτημα και έχει εγκρίνει η Επιτροπή ή η επιτροπή που έχει ορίσει η Επιτροπή προς το σκοπό αυτό.


text:
 Avis juridique important
 |
 21998D0121(01)
 Απόφαση αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου της 7ης Οκτωβρίου 1997 για τη θέσπιση των κανόνων εφαρμογής των διατάξεων περί ανταγωνισμού του άρθρου 64 παράγραφος 1 σημεία i) και ii) και παράγραφος 2 της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, και του άρθρου 9 παράγραφος 1 σημεία i) και ii) και παράγραφος 2 του πρωτοκόλλου αριθ. 2 σχετικά με τα προϊόντα ΕΚΑΧ που προσαρτάται στην ίδια συμφωνία
 Επίσημη Εφημερίδα αριθ. L 015 της 21/01/1998 σ. 0037 - 0040
 ΑΠΟΦΑΣΗ αριθ. 2/97 ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου της 7ης Οκτωβρίου 1997 για τη θέσπιση των κανόνων εφαρμογής των διατάξεων περί ανταγωνισμού του άρθρου 64 παράγραφος 1 σημεία i) και ii) και παράγραφος 2 της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, και του άρθρου 9 παράγραφος 1 σημεία i) και ii) και παράγραφος 2 του πρωτοκόλλου αριθ. 2 σχετικά με τα προϊόντα ΕΚΑΧ που προσαρτάται στην ίδια συμφωνία (98/82/ΕΚ, ΕΚΑΧ) ΤΟ ΣΥΜΒΟΥΛΙΟ ΣΥΝΔΕΣΕΩΣ,Έχοντας υπόψη:την ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, και ιδίως το άρθρο 64 παράγραφος 3,το πρωτόκολλο αριθ. 2 σχετικά με τα προϊόντα ΕΚΑΧ που προσαρτάται στην προαναφερθείσα ευρωπαϊκή συμφωνία, και ιδίως το άρθρο 9 παράγραφος 3,Εκτιμώντας:ότι το άρθρο 64 παράγραφος 3 της ευρωπαϊκής συμφωνίας προβλέπει ότι το συμβούλιο συνδέσεως θεσπίζει, εντός τριετίας από την έναρξη ισχύος της συμφωνίας, τις αναγκαίες ρυθμίσεις για την εφαρμογή των παραγράφων 1 και 2 του εν λόγω άρθρου 7ότι το άρθρο 9 παράγραφος 3 του πρωτοκόλλου αριθ. 2 που προσαρτάται την ευρωπαϊκή συμφωνία προβλέπει ότι το συμβούλιο συνδέσεως θεσπίζει, εντός τριετίας από την έναρξη ισχύος της συμφωνίας, με σχετική απόφαση, τους αναγκαίους κανόνες για την εφαρμογή των παραγράφων 1 και 2 του εν λόγω άρθρου,ΑΠΟΦΑΣΙΖΕΙ:Άρθρο μόνο Θεσπίζονται οι κανόνες εφαρμογής των διατάξεων περί ανταγωνισμού του άρθρου 64 παράγραφος 1 σημεία i) και ii) και παράγραφος 2 της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, και του άρθρου 9 παράγραφος 1 σημεία i) και ii) και παράγραφος 2 του πρωτοκόλλου αριθ. 2 σχετικά με τα προϊόντα ΕΚΑΧ, που προσαρτάται στην ίδια συμφωνία, όπως παρατίθενται στο παράρτημα της παρούσας απόφασης.Βρυξέλλες, 7 Οκτωβρίου 1997.Για το συμβούλιο συνδέσεωςΟ ΠρόεδροςJ. POOSΠΑΡΑΡΤΗΜΑ Κανόνες για την εφαρμογή των διατάξεων περί ανταγωνισμού του άρθρου 64 παράγραφος 1 σημεία i) και ii) και παράγραφος 2 της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, και του άρθρου 9 παράγραφος 1 σημεία i) και ii) και παράγραφος 2 του πρωτοκόλλου αριθ. 2 σχετικά με τα προϊόντα ΕΚΑΧ, που προσαρτάται στην ίδια συμφωνία Άρθρο 1 Γενική αρχή Οι περιπτώσεις που αφορούν συμφωνίες μεταξύ επιχειρήσεων, αποφάσεις ενώσεων επιχειρήσεων και εναρμονισμένες πρακτικές μεταξύ επιχειρήσεων, οι

type: contracts

jurisdiction: EU


text: οποίες επιδιώκουν ή καταλήγουν να παρεμποδίσουν, να περιορίσουν ή να νοθεύσουν τον ανταγωνισμό, καθώς και οι περιπτώσεις κατάχρησης δεσπόζουσας θέσης σε ολόκληρο ή σε σημαντικό τμήμα του εδάφους της Κοινότητας ή της Βουλγαρίας, οι οποίες δύνανται να επηρεάσουν τις συναλλαγές μεταξύ της Κοινότητας και της Βουλγαρίας, ρυθμίζονται σύμφωνα με τις αρχές του άρθρου 64 παράγραφοι 1 και 2 της ευρωπαϊκής συμφωνίας.Για το σκοπό αυτό, τις εν λόγω περιπτώσεις αναλαμβάνει η Επιτροπή (ΓΔ IV), από κοινοτικής πλευράς, και η Επιτροπή για την Προστασία Ανταγωνισμού (ΕΠΑ), από βουλγαρικής πλευράς.Οι αρμοδιότητες της Επιτροπής και της ΕΠΑ για το ζήτημα αυτό απορρέουν από τους ισχύοντες κανόνες των νομοθεσιών της Κοινότητας και της Βουλγαρίας, αντιστοίχως, ακόμη και στην περίπτωση κατά την οποία οι εν λόγω κανόνες εφαρμόζονται σε επιχειρήσεις οι οποίες ευρίσκονται εκτός των αντίστοιχων εδαφών τους.Οι δύο αρχές ρυθμίζουν τις εν λόγω περιπτώσεις σύμφωνα με τους κατ' ιδίαν ουσιαστικούς κανόνες, και λαμβάνοντας υπόψη τις κατωτέρω διατάξεις. Οι σχετικοί ουσιαστικοί κανόνες των αρχών είναι οι κανόνες περί ανταγωνισμού της συνθήκης για την ίδρυση της Ευρωπαϊκής Κοινότητας, καθώς και της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και του παράγωγου δικαίου περί ανταγωνισμού, για την Επιτροπή, και η βουλγαρική νομοθεσία περί προστασίας του οικονομικού ανταγωνισμού, για την ΕΠΑ.ΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ ΒΑΣΕΙ ΤΗΣ ΣΥΝΘΗΚΗΣ ΕΚ Άρθρο 2 Αρμοδιότητες των δύο αρμόδιων αρχών περί ανταγωνισμού Οι περιπτώσεις του άρθρου 64 της ευρωπαϊκής συμφωνίας, οι οποίες δύνανται να επηρεάσουν την κοινοτική και βουλγαρική αγορά και οι οποίες ενδεχομένως εμπίπτουν στην αρμοδιότητα των δύο αρμοδίων αρχών περί ανταγωνισμού, ρυθμίζονται από την Επιτροπή και την ΕΠΑ, σύμφωνα με τις διατάξεις του παρόντος άρθρου.2.1. Κοινοποίηση2.1.1. Οι αρμόδιες αρχές περί ανταγωνισμού κοινοποιούν αμοιβαία τις περιπτώσεις των οποίων επιλαμβάνονται, οι οποίες, σύμφωνα με τη γενική αρχή του άρθρου 1, φαίνεται να υπάγονται και στην αρμοδιότητα της άλλης αρχής.2.1.2. Τούτο μπορεί να προκύψει ειδικότερα σε περιπτώσεις:- οι οποίες αφορούν δραστηριότητες που αντιβαίνουν στους κανόνες ανταγωνισμού, οι οποίες πραγματοποιούνται στο έδαφος της άλλης αρχής,- παρουσιάζουν ενδιαφέρον όσον αφορά τα μέτρα εφαρμογής της άλλης αρχής,- συνεπάγονται λύσεις οι οποίες απαιτούν ή απαγορεύουν τη συγκεκριμένη συμπεριφορά στο έδαφος της άλλης αρχής.2.1.3. Η κοινοποίηση δυνάμει του παρόντος άρθρου, περιλαμβάνει την παροχή επαρκών πληροφοριών, ώστε ο αποδέκτης να δύναται να προβεί σε αρχική αξιολόγηση των συνεπειών επί των συμφερόντων του. Αντίγραφα των κοινοποιήσεων υποβάλλονται τακτικά στο συμβούλιο σύνδεσης.2.1.4. Η κοινοποίηση πραγματοποιείται εκ των προτέρων, το ταχύτερο δυνατόν, και το αργότερο σε στάδιο της έρευνας, αρκετά πριν την έκδοση απόφασης ή το διακανονισμό μιας περιπτώσεως, ώστε να διευκολύνονται οι παρατηρήσεις ή οι διαβουλεύσεις και να δύναται η αρχή που κινεί τη διαδικασία να λάβει υπόψη τη γνώμη της άλλης αρχής, και να λάβει τα διορθωτικά μέτρα που κρίνει δυνατά δυνάμει της οικείας νομοθεσίας της, για τη ρύθμιση της περίπτωσης.2.2. Διαβουλεύσεις και επιτροπήΌταν η Επιτροπή ή η ΕΠΑ θεωρούν ότι δραστηριότητες που αντιβαίνουν στον ανταγωνισμό και πραγματοποιούνται στο έδαφος της άλλης αρχής, επηρεάζουν σοβαρά τα συμφέροντά της, μπορεί να ζητήσει διαβούλευση με την άλλη αρχή, ή μπορεί να ζητήσει από την αρμόδια αρχή ανταγωνισμού του άλλου μέρους να κινήσει τις


text: κατάλληλες διαδικασίες, ώστε να λάβει διορθωτικά μέτρα δυνάμει της οικείας νομοθεσίας περί δραστηριοτήτων αντιθέτων στον ανταγωνισμό. Τούτο δεν προδικάζει κάθε ενέργεια που αναλαμβάνεται βάσει της νομοθεσίας περί ανταγωνισμού του αιτούντος μέρους και δεν επηρεάζει την ελευθερία της αρχής στην οποία υποβάλλεται η αίτηση να λάβει την τελευταία απόφαση.2.3. Εξεύρεση συμβιβασμούΗ αρμόδια αρχή περί ανταγωνισμού στην οποία υποβάλλεται η αίτηση εξετάζει λεπτομερώς και ευμενώς τις γνώμες και τα συγκεκριμένα στοιχεία τα οποία προσκομίζει η αιτούσα αρχή και, ιδίως, το χαρακτήρα των δραστηριοτήτων που αντιβαίνουν τους εν λόγω κανόνες ανταγωνισμού, τις εμπλεκόμενες επιχειρήσεις και τις προβαλλόμενες επιζήμιες συνέπειες στα σημαντικά συμφέροντα του αιτούντος μέρους.Με την επιφύλαξη των δικαιωμάτων ή υποχρεώσεών τους, οι αρμόδιες αρχές περί ανταγωνισμού που συμμετέχουν σε διαβουλεύσεις δυνάμει του παρόντος άρθρου προσπαθούν να εξεύρουν αμοιβαία αποδεκτή λύση υπό το πρίσμα των κατ' ιδίαν εμπλεκόμενων σημαντικών συμφερόντων.Άρθρο 3 Αρμοδιότητα μιας μόνο αρχής περί ανταγωνισμού 3.1. Οι περιπτώσεις αποκλειστικής αρμοδιότητας μιας αρμόδιας αρχής περί ανταγωνισμού, σύμφωνα με την αρχή του άρθρου 1, οι οποίες δύνανται να επηρεάζουν σημαντικά συμφέροντα του άλλου μέρους, ρυθμίζονται λαμβάνοντας υπόψη τις διατάξεις του άρθρου 2 και σύμφωνα με τις κατωτέρω αρχές.3.2. Ειδικότερα, εφόσον οι αρμόδιες αρχές περί ανταγωνισμού προβαίνουν σε έρευνα ή κινούν διαδικασία, σε περίπτωση κατά την οποία διαπιστώνεται ότι θίγονται σημαντικά συμφέροντα του άλλου μέρους, η αρχή που κινεί τη διαδικασία κοινοποιεί την περίπτωση αυτή στην άλλη αρχή, χωρίς επίσημη αίτηση της τελευταίας.Άρθρο 4 Αίτηση πληροφοριών Όταν η αρμόδια αρχή περί ανταγωνισμού ενός μέρους διαπιστώσει ότι μια περίπτωση, η οποία υπάγεται επίσης ή μόνον στην αρμοδιότητα της άλλης αρχής, επηρεάζει σημαντικά συμφέροντα του πρώτου μέρους, μπορεί να ζητήσει από την αρχή που κίνησε τη διαδικασία πληροφορίες σχετικά με την περίπτωση αυτή.Η αρχή που κίνησε τη διαδικασία παρέχει, στο μέτρο του δυνατού, επαρκείς πληροφορίες σε στάδιο της διαδικασίας, αρκετά πριν την έκδοση απόφασης ή το διακανονισμό μιας περιπτώσεως, ώστε να μπορέσει να ληφθεί υπόψη η γνώμη της αιτούσας αρχής.Άρθρο 5 Απόρρητος και εμπιστευτικός χαρακτήρας των πληροφοριών 5.1. Σύμφωνα με το άρθρο 64 παράγραφος 7 της ευρωπαϊκής συμφωνίας, δεν απαιτείται από τις αρμόδιες αρχές ανταγωνισμού να παρέχουν πληροφορίες στην άλλη αρχή, εφόσον η κοινολόγηση των εν λόγω πληροφοριών στην αιτούσα αρχή απαγορεύεται βάσει της νομοθεσίας της αρχής, η οποία διαθέτει τις πληροφορίες, ή είναι ασυμβίβαστη με σημαντικά συμφέροντα του μέρους, η αρχή του οποίου διαθέτει τις πληροφορίες.5.2. Εκάστη αρχή συμφωνεί να διατηρήσει, κατά το δυνατόν περισσότερο, τον εμπιστευτικό χαρακτήρα των πληροφοριών που της παρέχει η άλλη αρχή.Άρθρο 6 Απαλλαγές κατά κατηγορίες Για την εφαρμογή του άρθρου 64 της ευρωπαϊκής συμφωνίας, όπως προβλέπεται στα άρθρα 2 και 3, οι αρμόδιες αρχές περί ανταγωνισμού εξασφαλίζουν την πλήρη εφαρμογή των αρχών που περιέχονται στους κανονισμούς περί απαλλαγών κατά κατηγορίες που ισχύουν στην Κοινότητα. Η ΕΠΑ ενημερώνεται σχετικά με κάθε διαδικασία που αφορά την έγκριση, κατάργηση ή τροποποίηση απαλλαγών κατά κατηγορίες από την Κοινότητα.Όταν η βουλγαρική πλευρά προβάλλει έντονες αντιρρήσεις όσον αφορά τους κανονισμούς περί απαλλαγής κατά κατηγορίες και λαμβάνοντας υπόψη την προσέγγιση των νομοθεσιών που προβλέπεται στην ευρωπαϊκή συμφωνία, πραγματοποιούνται διαβουλεύσεις στο συμβούλιο σύνδεσης, σύμφωνα με τις διατάξεις του


text: άρθρου 9.Οι ίδιες αρχές εφαρμόζονται όσον αφορά άλλες σημαντικές μεταβολές της πολιτικής περί ανταγωνισμού της Κοινότητας ή της Βουλγαρίας.Άρθρο 7 Έλεγχος των συγχωνεύσεων Όσον αφορά τις συγχωνεύσεις οι οποίες υπάγονται στον κανονισμό (ΕΟΚ) αριθ. 4064/89 του Συμβουλίου, της 21ης Δεκεμβρίου 1989, για τον έλεγχο των συγκεντρώσεων μεταξύ επιχειρήσεων (1) και έχουν σημαντικές επιπτώσεις στην βουλγαρική οικονομία, η ΕΠΑ μπορεί να διατυπώσει τη γνώμη της κατά τη διάρκεια της διαδικασίας, λαμβάνοντας υπόψη τις προθεσμίες που προβλέπονται στον προαναφερόμενο κανονισμό. Η Επιτροπή λαμβάνει δεόντως υπόψη την εν λόγω γνώμη.Άρθρο 8 Ενέργειες ήσσονος σημασίας 8.1. Οι δραστηριότητες που αντιβαίνουν τους κανόνες ανταγωνισμού, οι οποίες έχουν αμελητέες συνέπειες στις συναλλαγές μεταξύ των μερών ή στον ανταγωνισμό, δεν καλύπτονται από το άρθρο 64 παράγραφος 1 της ευρωπαϊκής συμφωνίας και, συνεπώς, δεν διέπονται από τα άρθρα 2 έως 6 των παρόντων κανόνων εφαρμογής.8.2. Κατά την έννοια του άρθρου 8 παράγραφος 1, τεκμαίρεται εν γένει ότι οι συνέπειες είναι αμελητέες, όταν:- ο συνολικός ετήσιος κύκλος εργασιών των επιχειρήσεων που συμμετέχουν δεν υπερβαίνει τα 200 εκατομμύρια Ecu, και- τα αγαθά ή οι υπηρεσίες που αποτελούν αντικείμενο της συμφωνίας, καθώς και τα λοιπά αγαθά ή υπηρεσίες των επιχειρήσεων που συμμετέχουν και οι οποίες θεωρούνται από τους χρήστες ισοδύναμες λόγω των χαρακτηριστικών τους, των τιμών και τις προτιθέμενης χρήσης, δεν αντιπροσωπεύουν περισσότερο από 5 % της συνολικής αγοράς για τα εν λόγω αγαθά και υπηρεσίες στο χώρο της κοινοτικής αγοράς και της βουλγαρικής αγοράς που καλύπτονται από τη συμφωνία.Άρθρο 9 Συμβούλιο συνδέσεως 9.1. Στην περίπτωση που οι προβλεπόμενες στα άρθρα 2 και 3 διαδικασίες δεν οδηγούν σε αμοιβαία αποδεκτή λύση, καθώς και στις άλλες περιπτώσεις που αναφέρονται ρητά στους παρόντες κανόνες εφαρμογής, γίνεται ανταλλαγή απόψεων στο συμβούλιο συνδέσεως, όταν το ζητήσει ένα μέρος και εντός τριών μηνών από την αίτηση.9.2. Μετά από αυτή την ανταλλαγή απόψεων ή μετά την παρέλευση της αναφερόμενης στην παράγραφο 9.1 προθεσμίας, το συμβούλιο συνδέσεως μπορεί να υποβάλλει τις αναγκαίες συστάσεις για τη διευθέτηση των εν λόγω περιπτώσεων, με την επιφύλαξη του άρθρου 64 παράγραφος 6 της ευρωπαϊκής συμφωνίας. Στις συστάσεις αυτές, το συμβούλιο συνδέσεως μπορεί να λάβει υπόψη το γεγονός ότι η αρχή στην οποία υποβλήθηκε η αίτηση, δεν μπόρεσε να διατυπώσει την άποψή της προς την αρχή η οποία υπέβαλε την αίτηση εντός της προθεσμίας που προβλέπεται στην παράγραφο 9.1.9.3. Οι διαδικασίες αυτές του συμβουλίου συνδέσεως νοούνται υπό την επιφύλαξη κάθε ενέργειας η οποία διεξάγεται βάσει των αντίστοιχων νομοθεσιών περί ανταγωνισμού που ισχύουν στο έδαφος των μερών.Άρθρο 10 Αρνητική σύγκρουση αρμοδιοτήτων Όταν η Επιτροπή και η ΕΠΑ θεωρούν ότι στερούνται αρμοδιότητος για να ρυθμίσουν μια περίπτωση βάσει της σχετικής τους νομοθεσίας, πραγματοποιείται ανταλλαγή απόψεων στο συμβούλιο συνδέσεως, κατόπιν αιτήσεως. Η Κοινότητα και η Βουλγαρία προσπαθούν να εξεύρουν αμοιβαία αποδεκτή λύση υπό το πρίσμα των εμπλεκομένων σημαντικών συμφερόντων, με την υποστήριξη του συμβουλίου συνδέσεως, το οποίο μπορεί να υποβάλει τις κατάλληλες συστάσεις, με την επιφύλαξη του άρθρου 64 παράγραφος 6 της ευρωπαϊκής συμφωνίας και των δικαιωμάτων των κρατών μελών της Ευρωπαϊκής Ένωσης βάσει των κατ' ιδίαν κανόνων περί ανταγωνισμού.ΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ ΒΑΣΕΙ ΤΗΣ ΣΥΝΘΗΚΗΣ ΕΚΑΧ Άρθρο


text: 11 Συνθήκη για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) Οι διατάξεις των άρθρων 1 έως 6 και 8 έως 10 εφαρμόζονται επίσης και στον τομέα άνθρακα και χάλυβα, όπως αναφέρεται στο πρωτόκολλο αριθ. 2 της ευρωπαϊκής συμφωνίας.Άρθρο 12 Διοικητική συνδρομή (γλώσσες) Η Επιτροπή και η ΕΠΑ προβλέπουν τις πρακτικές ρυθμίσεις για την αμοιβαία συνδρομή ή κάθε άλλη κατάλληλη λύση όσον αφορά, ιδίως, το θέμα των μεταφράσεων.(1) ΕΕ L 395 της 30. 12. 1989, σ. 1 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2367/90 (ΕΕ L 219 της 14. 8. 1990, σ. 5).


text:
 Avis juridique important
 |
 22003D0074
 Απόφαση της Μεικτής Επιτροπής του ΕΟX αριθ. 74/2003 της 20ής Ιουνίου 2003 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 257 της 09/10/2003 σ. 0022 - 0022
 Απόφαση της Μεικτής Επιτροπής του ΕΟXαριθ. 74/2003της 20ής Ιουνίου 2003για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε από την απόφαση αριθ. 43/2003 της Μεικτής Επιτροπής του ΕΟΧ της 16ης Μαΐου 2003(1).(2) Ο κανονισμός (ΕΚ) αριθ. 1937/2002 της Επιτροπής, της 30ής Οκτωβρίου 2002, σχετικά με την τροποποίηση των παραρτημάτων ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Στο σημείο 14 [κανονισμός (ΕΟΚ) αριθ. 2377/90 του Συμβουλίου] στο κεφάλαιο ΧΙΙΙ του παραρτήματος ΙΙ της συμφωνίας, προστίθεται η ακόλουθη περίπτωση:"- 32002 R 1937: Κανονισμός (ΕΚ) αριθ. 1937/2002 της Επιτροπής της 30ής Οκτωβρίου 2002 (ΕΕ L 297 της 31.10.2002, σ. 3).".Άρθρο 2Τα κείμενα του κανονισμού (ΕΚ) αριθ. 1937/2002 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 20 Ιουνίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 193 της 31.7.2003, σ. 10.(2) ΕΕ L 297 της 31.10.2002, σ. 3.(3) Δεν έχουν αναφερθεί συνταγματικές απαιτήσεις.


text:
 27.3.2014
 EL
 Επίσημη Εφημερίδα της Ευρωπαϊκής Ένωσης
 L 92/27
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 201/2013
 της 8ης Νοεμβρίου 2013
 για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η σύσταση 2010/167/ΕΕ της Επιτροπής, της 19ης Μαρτίου 2010, για την έγκριση συστημάτων κινητών επικοινωνιών σε πλοία (υπηρεσίες MCV) (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XI της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 26ιβ (σύσταση 2010/572/ΕΕ της Επιτροπής) του παραρτήματος XI της συμφωνίας για τον ΕΟΧ παρεμβάλλεται το ακόλουθο σημείο:
 «26ιγ.
 32010 H 0167: Σύσταση 2010/167/ΕΕ της Επιτροπής, της 19ης Μαρτίου 2010, για την έγκριση συστημάτων κινητών επικοινωνιών σε πλοία (υπηρεσίες MCV) (ΕΕ L 72 της 20.3.2010, σ. 42).».
 Άρθρο 2
 Τα κείμενα της σύστασης 2010/167/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Νοεμβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Νοεμβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 72 της 20.3.2010, σ. 42.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D1114(09)
 Απόφαση της Μεικτής Επιτροπής του ΕΟΧ αριθ. 46/96 της 19ης Ιουλίου 1996 για τροποποίηση του παραρτήματος XIV (ανταγωνισμός) της συμφωνίας για τον ΕΟΧ
 Επίσημη Εφημερίδα αριθ. L 291 της 14/11/1996 σ. 0039 - 0040
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 46/96 της 19ης Ιουλίου 1996 για τροποποίηση του παραρτήματος XIV (ανταγωνισμός) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως αυτή τροποποιείται από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη εφεξής «η συμφωνία», και ιδίως το άρθρο 98,Εκτιμώντας:ότι το παράρτημα XIV της συμφωνίας τροποποιείται από την απόφαση αριθ. 12/96 της Μεικτής Επιτροπής του ΕΟΧ, της 1ης Μαρτίου 1996 (1) 7ότι στη συμφωνία πρέπει να ενσωματωθεί ο κανονισμός (ΕΚ) αριθ. 1475/95 της Επιτροπής, της 28ης Ιουνίου 1995, σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων (2),ΑΠΟΦΑΣΙΖΕΙ:Άρθρο 1 Μετά το σημείο 4 (κανονισμός (ΕΚ) αριθ. 123/85 της Επιτροπής) του παραρτήματος XIV της συμφωνίας παρεμβάλλεται το ακόλουθο σημείο:«4α 395 R 1475: κανονισμός (ΕΚ) αριθ. 1475/95 της Επιτροπής, της 28ης Ιουνίου 1995, σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων (ΕΕ αριθ. L 145 της 29. 6. 1995, σ. 25).Στο πλαίσιο της συμφωνίας, στη διάταξη του κανονισμού επέρχονται οι ακόλουθες τροποποιήσεις:α) στο άρθρο 5 παράγραφος 1 δεύτερο εδάφιο στοιχείο δ), ο όρος "κράτος μέλος" αντικαθίσταται από τον όρο "κράτος μέλος ΕΚ ή κράτος ΕΖΕΣ" 7β) στο άρθρο 8, στην εισαγωγική παράγραφο, η φράση "σύμφωνα με το άρθρο 7 του κανονισμού αριθ. 19/65/ΕΟΚ" αντικαθίσταται από τη φράση "είτε με ίδια πρωτοβουλία ή κατόπιν αιτήσεως άλλης εποπτεύουσας αρχής ή κράτους υπαγόμενου στην αρμοδιότητά του ή φυσικών ή νομικών προσώπων που προβάλλουν έννομο συμφέρον" 7γ) στο τέλος του άρθρου 8 προστίθεται η ακόλουθη παράγραφος:"Στις περιπτώσεις αυτές η αρμόδια εποπτεύουσα αρχή έχει τη δυνατότητα να εκδίδει απόφαση σύμφωνα με τις διατάξεις των άρθρων 6 και 8 του κανονισμού αριθ. 17, ή τις αντίστοιχες διατάξεις του πρωτοκόλλου αριθ. 21 της συμφωνίας για τον ΕΟΧ, χωρίς να ζητείται κοινοποίηση εκ μέρους των ενδιαφερομένων επιχειρήσεων"».Άρθρο 2 Τα κείμενα του κανονισμού (ΕΚ) αριθ. 1475/95 της Επιτροπής στην ισλανδική και νορβηγική γλώσσα τα συναπτόμενα στα κείμενα της παρούσας απόφασης στις αντίστοιχες γλώσσες, είναι αυθεντικά.Άρθρο 3 Η παρούσα απόφαση αρχίζει να ισχύει την 1η Αυγούστου 1996, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις οι προβλεπόμενες στο άρθρο 103 παράγραφος 1 της συμφωνίας. Εφαρμόζεται από την 1η Οκτωβρίου 1995. Τα επιμέρους κράτη της ΕΖΕΣ δύνανται να θεσπίσουν μεταβατικά μέτρα για την περίοδο μεταξύ της 1ης Ιουλίου 1995 και της ημερομηνίας έγκρισης, στην έκταση που αυτό απαιτείται για συνταγματικούς λόγους.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Ιουλίου 1996.Για τη Μεικτή Επιτροπή του ΕΟΧΟ ΠρόεδροςH. HAFSTEIN(1) ΕΕ αριθ. L 124 της 23. 5. 1996,


text:
 10.7.2010
 EL
 Επίσημη Εφημερίδα της Ευρωπαϊκής Ένωσης
 L 177/71
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημοσίου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 8 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) – Ενιαίες διατάξεις για την έγκριση προβολέων μηχανοκίνητων οχημάτων οι οποίοι εκπέμπουν ασυμμετρική δέσμη διασταύρωσης ή δέσμη πορείας ή και τα δύο και είναι εξοπλισμένοι με λαμπτήρες πυράκτωσης αλογόνων (H1, H2, H3, HB3, HB4, H7, H8, H9, HIR1, HIR2 και/ή H11)
 Αναθεώρηση 4
 Ενσωματώνει όλα τα έγκυρα κείμενα έως:
 Σειρά τροπολογιών 05 - Ημερομηνία έναρξης ισχύος: 8 Σεπτεμβρίου 2001
 Διορθωτικό 1 στην αναθεώρηση 4 του κανονισμού – Ημερομηνία έναρξης ισχύος: 12 Μαρτίου 2003
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 Α. ΔΙΟΙΚΗΤΙΚΕΣ ΔΙΑΤΑΞΕΙΣ
 0.
 Πεδίο εφαρμογής
 1.
 Ορισμοί
 2.
 Αίτηση για έγκριση προβολέα
 3.
 Σημάνσεις
 4.
 Έγκριση
 Β. ΤΕΧΝΙΚΕΣ ΑΠΑΙΤΗΣΕΙΣ ΓΙΑ ΠΡΟΒΟΛΕΙΣ
 5.
 Γενικές προδιαγραφές
 6.
 Φωτισμός
 7.
 Διατάξεις σχετικά με τους έγχρωμους φακούς και φίλτρα
 8.
 Μέτρηση της ενόχλησης
 9.
 Πρότυπος προβολέας
 10.
 Παρατήρηση σχετικά με το εκπεμπόμενο φως
 Γ. ΠΕΡΑΙΤΕΡΩ ΔΙΟΙΚΗΤΙΚΕΣ ΔΙΑΤΑΞΕΙΣ
 11.
 Τροποποιήσεις του τύπου προβολέα και επέκταση της έγκρισης
 12.
 Συμμόρφωση της παραγωγής
 13.
 Κυρώσεις για μη συμμόρφωση της παραγωγής
 14.
 Οριστική παύση της παραγωγής
 15.
 Ονόματα και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών υπηρεσιών
 16.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση
 Παράρτημα 2 —
 Επαλήθευση της συμμόρφωσης της παραγωγής προβολέων οι οποίοι είναι εφοδιασμένοι με λαμπτήρες πυράκτωσης H1, H2, H3, HB3, HB4, H7, H8, H9, HIR1, HIR2 και/ή H11
 Παράρτημα 3 —
 Παραδείγματα διαμόρφωσης σημάτων έγκρισης
 Παράρτημα 4 —
 Οθόνες μέτρησης
 Παράρτημα 5 —
 Δοκιμές σταθερότητας των φωτομετρικών επιδόσεων προβολέων εν λειτουργία.
 Παράρτημα 6 —
 Απαιτήσεις για προβολείς με ενσωματωμένους φακούς από πλαστικό υλικό – δοκιμή φακών ή δειγμάτων υλικού ή πλήρων προβολέων
 Παράρτημα 7 —
 Ελάχιστες απαιτήσεις για τις δειγματοληψίες από επιθεωρητή
 Α. ΔΙΟΙΚΗΤΙΚΕΣ ΔΙΑΤΑΞΕΙΣ
 0. ΠΕΔΙΟ ΕΦΑΡΜΟΓΗΣ (1)
 Ο παρών κανονισμός εφαρμόζεται σε προβολείς μηχανοκίνητων οχημάτων οι οποίοι ενδέχεται να περιλαμβάνουν φακούς από γυαλί ή πλαστικό υλικό.
 1. ΟΡΙΣΜΟΙ
 Για τους σκοπούς του παρόντος κανονισμού νοούνται ως:
 1.1. «Φακός» το εξωτερικό εκείνο συστατικό στοιχείο του (συγκροτήματος) προβολέα, το οποίο μεταδίδει το φως δια μέσου της φωτίζουσας επιφάνειας.
 1.2. «Επίστρωση» κάθε προϊόν ή προϊόντα που επαλείφεται σε μια ή περισσότερες στρώσεις επί της εξωτερικής επιφάνειας του φακού·
 «Προβολείς διαφορετικού τύπου» προβολείς με ουσιώδεις διαφορές, όπως:
 1.3.1. την εμπορική ονομασία ή το εμπορικό σήμα·
 1.3.2. τα χαρακτηριστικά του οπτικού συστήματος·
 1.3.3. την προσθήκη ή την αφαίρεση κατασκευαστικών στοιχείων ικανών να αλλοιώσουν την οπτική συμπεριφορά, με ανάκλαση, διάθλαση, απορρόφηση ή/και παραμόρφωση κατά τη λειτουργία. Ωστόσο, η τοποθέτηση ή η αφαίρεση φίλτρων που προορίζονται αποκλειστικά να αλλάζουν το χρώμα της δέσμης αλλά όχι την κατανομή του φωτός δεν συνιστούν διαφορετικό τύπο·
 1.3.4. την καταλληλότητά τους για κυκλοφορία στο δεξιό ή στο αριστερό μέρος της οδού ή και


text:
για τα δύο συστήματα κυκλοφορίας·
 1.3.5. το είδος εκπεμπόμενης δέσμης (δέσμη διασταύρωσης ή δέσμη πορείας ή αμφότερες)·
 1.3.6. την υποδοχή που προορίζεται να συγκρατεί τον ή τους λαμπτήρες πυράκτωσης μιας από τις κατηγορίες H1, H2, H3, HB3, HB4, H7, H8, H9, HIR1, HIR2 ή/και H11 (2)
 (3)·
 1.3.7. τα υλικά από τα οποία αποτελείται ο φακός και οι επιστρώσεις, αν υπάρχουν.
 2. ΑΙΤΗΣΗ ΓΙΑ ΕΓΚΡΙΣΗ ΠΡΟΒΟΛΕΑ (4)
 Η αίτηση για έγκριση τύπου προβολέα υποβάλλεται από τον κάτοχο της εμπορικής ονομασίας ή του εμπορικού σήματος ή από τον δεόντως εξουσιοδοτημένο αντιπρόσωπό του. Στην αίτηση πρέπει να προσδιορίζεται:
 2.1.1. Κατά πόσον ο προβολέας προορίζεται να παρέχει τόσο δέσμη διασταύρωσης όσο και δέσμη πορείας ή μόνο μία από τις δύο αυτές δέσμες.
 Εάν ο προβολέας προορίζεται να παρέχει δέσμη διασταύρωσης, κατά πόσον έχει σχεδιασθεί για κίνηση στο αριστερό και στο δεξιό μέρος της οδού ή μόνον για ένα από αυτά τα δύο συστήματα κυκλοφορίας.
 2.1.2.1. Εάν ο προβολέας είναι εξοπλισμένος με προσαρμοζόμενο ανακλαστήρα, η(οι) θέση(εις) στερέωσης του προβολέα ως προς έδαφος και το διάμηκες διάμεσο επίπεδο του οχήματος.
 2.1.3. Το χρώμα της δέσμης που εκπέμπει ο προβολέας·
 Κάθε αίτηση πρέπει να συνοδεύεται από τα εξής:
 σχέδια εις τριπλούν επαρκώς λεπτομερή ώστε να επιτρέπουν αναγνώριση του τύπου, στα οποία να παρουσιάζεται η πρόσθια όψη του προβολέα (με λεπτομέρειες ενδεχομένων νευρώσεων του φακού) και η διατομή του· στα σχέδια να εμφαίνεται ο χώρος που προβλέπεται για το σήμα έγκρισης·
 2.2.1.1. εάν ο προβολέας είναι εξοπλισμένος με προσαρμοζόμενο ανακλαστήρα, να δηλώνεται(ονται) η(οι) θέση(εις) στερέωσης του προβολέα ως προς έδαφος και το διάμηκες διάμεσο επίπεδο του οχήματος, εάν ο προβολέας προορίζεται να χρησιμοποιείται μόνον σε αυτή(ες) τη θέση(εις)·
 2.2.2. συνοπτική τεχνική περιγραφή·
 2.2.3. δύο δείγματα τύπου του προβολέα·
 Για τη δοκιμή του πλαστικού υλικού από το οποίο είναι κατασκευασμένοι οι φακοί:
 δεκατρείς φακοί·
 2.2.4.1.1. έξι από τους φακούς αυτούς επιτρέπεται να αντικατασταθούν από έξι δείγματα υλικού διαστάσεων τουλάχιστον 60 × 80 mm, με επίπεδη ή κυρτή εξωτερική επιφάνεια και με επαρκώς επίπεδη (ακτίνας καμπυλότητας τουλάχιστον 300 mm) περιοχή στο μέσον, ελαχίστων διαστάσεων 15 × 15 mm·
 2.2.4.1.2. κάθε φακός ή δείγμα υλικού πρέπει να έχει κατασκευασθεί με τη μέθοδο που πρόκειται να χρησιμοποιηθεί για τη μαζική παραγωγή·
 2.2.4.2. ανακλαστήρα στον οποίο είναι δυνατή η τοποθέτηση των φακών σύμφωνα με τις οδηγίες του κατασκευαστή.
 2.3. Τα υλικά από τα οποία συνίστανται οι φακοί και οι ενδεχόμενες επιστρώσεις, να συνοδεύονται από την έκθεση δοκιμής των χαρακτηριστικών των εν λόγω υλικών και επιστρώσεων, εφόσον έχουν ήδη υποστεί δοκιμή.
 2.4. Η αρμόδια αρχή επαληθεύει, πριν από τη χορήγηση έγκρισης τύπου, την καταλληλότητα των μέτρων που εξασφαλίζουν τον αποτελεσματικό έλεγχο της συμμόρφωσης της παραγωγής.
 3. ΣΗΜΑΝΣΕΙΣ (5)
 3.1. Οι προβολείς που υποβάλλονται για έγκριση πρέπει να φέρουν την εμπορική ονομασία ή το εμπορικό σήμα του αιτουμένου.
 3.2. Οι προβολείς πρέπει να διαθέτουν, επί του εμπρόσθιου φακού και του κυρίως σώματος (6), χώρους επαρκών διαστάσεων για το σήμα έγκρισης και τα πρόσθετα σύμβολα που προβλέπονται στην παράγραφο 4· οι χώροι αυτοί πρέπει να εμφαίνονται επί των σχεδίων τα οποία προβλέπονται στην ανωτέρω παράγραφο


text:
2.2.1.
 3.3. Οι προβολείς που έχουν σχεδιασθεί για να πληρούν τις απαιτήσεις σε χώρες με κυκλοφορία δεξιά καθώς και σε χώρες με κυκλοφορία αριστερά πρέπει να φέρουν σημάνσεις που να δηλώνουν τις δύο θέσεις της οπτικής μονάδας στο όχημα ή του λαμπτήρα πυράκτωσης στον ανακλαστήρα· οι σημάνσεις αυτές συνίστανται στα κεφαλαία γράμματα «R/D» για κυκλοφορία δεξιά και «L/G» για κυκλοφορία αριστερά.
 4. ΕΓΚΡΙΣΗ
 4.1. Γενικά
 4.1.1. Χορηγείται έγκριση εάν όλα τα δείγματα τύπου προβολέα που υποβάλλονται βάσει της ανωτέρω παραγράφου 2 πληρούν τις απαιτήσεις του παρόντος κανονισμού.
 4.1.2. Όταν ομαδοποιημένοι, συνδυασμένοι ή αμοιβαία ενσωματωμένοι φανοί πληρούν τις απαιτήσεις περισσότερων του ενός κανονισμών, επιτρέπεται η σήμανση με ένα και μοναδικό διεθνές σήμα έγκρισης, υπό την προϋπόθεση ότι κάθε ομαδοποιημένος, συνδυασμένος ή αμοιβαία ενσωματωμένος φανός πληροί τις σχετικές απαιτήσεις.
 Η απαίτηση αυτή δεν εφαρμόζεται για προβολείς εφοδιασμένους με λαμπτήρα δύο νημάτων όταν εγκρίνεται μόνον μία δέσμη
 4.1.3. Για κάθε τύπο που εγκρίνεται εκχωρείται αριθμός έγκρισης. Τα δύο ψηφία του αριθμού έγκρισης (επί του παρόντος 04) δηλώνουν τη σειρά τροποποιήσεων που αποτελούν την πλέον πρόσφατη τεχνική τροποποίηση του κανονισμού κατά τη χορήγηση της έγκρισης. Συμβαλλόμενο μέρος δεν εκχωρεί τον ίδιο αριθμό για διαφορετικό τύπο προβολέα που καλύπτεται από τον παρόντα κανονισμό, εκτός στην περίπτωση επέκτασης της έγκρισης σε διάταξη που διαφέρει από ήδη εγκριθείσα διάταξη μόνον ως προς το χρώμα του εκπεμπόμενου φωτός.
 4.1.4. Η χορήγηση ή απόρριψη ή επέκταση ή ανάκληση έγκρισης ή η οριστική παύση παραγωγής τύπου προβολέα σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό, με τη χρήση δελτίου σύμφωνα με το υπόδειγμα στο παράρτημα 1 του παρόντος κανονισμού, όπου να δηλώνονται τα στοιχεία που προβλέπονται στην παράγραφο 2.2.1.1.
 4.1.5. Εκτός του σήματος που προδιαγράφεται στην παράγραφο 3.1, σήμα έγκρισης όπως περιγράφεται στις κατωτέρω παραγράφους 4.2 και 4.3 τοποθετείται στους χώρους οι οποίοι προβλέπονται στην ανωτέρω παράγραφο 3.2 σε κάθε προβολέα που συμμορφώνεται προς τύπο εγκεκριμένο βάσει του παρόντος κανονισμού.
 4.2. Σύνθεση του σήματος έγκρισης
 Το σήμα έγκρισης συνίσταται στα εξής:
 Διεθνές σήμα έγκρισης, που περιλαμβάνει:
 4.2.1.1. κύκλο ο οποίος περικλείει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση (7) ·
 4.2.1.2. τον αριθμό έγκρισης που προδιαγράφεται στην ανωτέρω παράγραφο 4.1.3·
 το ακόλουθο πρόσθετο σύμβολο (ή σύμβολα):
 4.2.2.1. επί προβολέων που πληρούν μόνο τις απαιτήσεις της κυκλοφορίας στα αριστερά, οριζόντιο βέλος προς τα δεξιά παρατηρητή που αντικρίζει τον προβολέα, δηλαδή προς την πλευρά της οδού όπου κινείται το ρεύμα κυκλοφορίας
 4.2.2.2. επί προβολέων που έχουν σχεδιασθεί για να πληρούν, με κατάλληλη προσαρμογή κατά την τοποθέτηση της οπτικής μονάδας ή του λαμπτήρα πυράκτωσης, τις απαιτήσεις και των δύο συστημάτων κυκλοφορίας, οριζόντιο βέλος με δύο αιχμές, η μία προς τα αριστερά και η άλλη προς τα δεξιά·
 4.2.2.3. επί προβολέων που πληρούν τις απαιτήσεις του παρόντος κανονισμού μόνο όσον αφορά τη δέσμη διασταύρωσης, τα γράμματα «HC»·
 4.2.2.4. επί προβολέων που πληρούν τις απαιτήσεις του παρόντος κανονισμού μόνο όσον αφορά τη δέσμη πορείας, τα γράμματα «HR»·
 4.2.2.5. επί προβολέων που πληρούν τις απαιτήσεις του παρόντος κανονισμού


text:
όσον αφορά τόσο τη δέσμη διασταύρωσης όσο και τη δέσμη πορείας, τα γράμματα «HCR»·
 4.2.2.6. επί προβολέων με φακό από πλαστικό υλικό, η ομάδα γραμμάτων «PL» πρέπει να τοποθετείται πλησίον των συμβόλων που προβλέπονται στις ανωτέρω παραγράφους 4.2.2.3 μέχρι 4.2.2.5.
 4.2.2.7. επί προβολέων που πληρούν τις απαιτήσεις του παρόντος κανονισμού όσον αφορά τη δέσμη πορείας, ένδειξη της μέγιστης έντασης φωτισμού που εκφράζεται ως στάθμη αναφοράς, όπως ορίζεται στην κατωτέρω παράγραφο 6.3.2.1.2, πλησίον του κύκλου ο οποίος περικλείει το γράμμα «E». Στην περίπτωση αμοιβαίως ενσωματωμένων προβολέων, ένδειξη της μέγιστης έντασης φωτισμού των δεσμών πορείας συνολικώς που εκφράζεται όπως προαναφέρεται.
 Οπωσδήποτε, ο τρόπος λειτουργίας που χρησιμοποιείται κατά τη διάρκεια της διαδικασίας δοκιμής σύμφωνα με την παράγραφο 1.1.1.1 του παραρτήματος 5 και η(οι) επιτρεπόμενη(ες) τάση(εις) σύμφωνα με την παράγραφο 1.1.1.2 του παραρτήματος 5 πρέπει να καθορίζονται στο πιστοποιητικό έγκρισης και στο δελτίο κοινοποίησης που αποστέλλεται στις χώρες οι οποίες αποτελούν συμβαλλόμενα μέρη της συμφωνίας και εφαρμόζουν τον παρόντα κανονισμό. Αναλόγως προς την περίπτωση, η διάταξη επισημαίνεται ως ακολούθως:
 4.2.3.1. επί προβολέων που πληρούν τις απαιτήσεις του παρόντος κανονισμού και έχουν σχεδιασθεί έτσι ώστε το νήμα της δέσμης διασταύρωσης να μην ανάβει ταυτόχρονα με το νήμα οποιασδήποτε άλλης διάταξης φωτισμού με την οποία είναι δυνατόν να είναι αμοιβαία ενσωματωμένο: λοξή κάθετος(/) τοποθετείται μετά το σύμβολο για τον προβολέα διασταύρωσης στο σήμα έγκρισης·
 4.2.3.2. επί προβολέων που πληρούν τις απαιτήσεις του παραρτήματος 5 του παρόντος κανονισμού μόνον όταν τροφοδοτούνται με τάση 6 V ή 12 V, πλησίον της υποδοχής του λαμπτήρα πυράκτωσης τοποθετείται σύμβολο που συνίσταται από τον αριθμό 24 διαγραμμένο από λοξό σταυρό (×)·
 4.2.4. Τα δύο ψηφία του αριθμού έγκρισης (επί του παρόντος 04) τα οποία δηλώνουν τη σειρά τροποποιήσεων που αποτελούν την πλέον πρόσφατη τεχνική τροποποίηση του κανονισμού κατά τη χορήγηση της έγκρισης και, κατά περίπτωση, το απαιτούμενο βέλος επιτρέπεται να εμφαίνονται πλησίον των προαναφερόμενων πρόσθετων συμβόλων.
 4.2.5. Τα σήματα και τα σύμβολα που αναφέρονται στις παραγράφους 4.2.1 και 4.2.2 πρέπει να είναι ευανάγνωστα και ανεξίτηλα, ακόμη και όταν ο προβολέας είναι τοποθετημένος επί του οχήματος.
 4.3. Διαμόρφωση του σήματος έγκρισης
 4.3.1. Ανεξάρτητοι φανοί
 Στο παράρτημα 3 σχήματα 1-9 του παρόντος κανονισμού δίδονται παραδείγματα διαμόρφωσης σημάτων έγκρισης μαζί με τα προαναφερόμενα πρόσθετα σύμβολα.
 Ομαδοποιημένοι, συνδυασμένοι ή αμοιβαία ενσωματωμένοι φανοί
 Όταν διαπιστωθεί ότι ομαδοποιημένοι, συνδυασμένοι ή αμοιβαία ενσωματωμένοι φανοί πληρούν τις απαιτήσεις διαφόρων κανονισμών, επιτρέπεται η σήμανση με ένα και μοναδικό διεθνές σήμα έγκρισης αποτελούμενο από κύκλο στο εσωτερικό του οποίου ευρίσκεται το γράμμα «E» ακολουθούμενο από το διακριτικό αριθμό της χώρας που χορήγησε την έγκριση, και τον αριθμό έγκρισης. Το σήμα έγκρισης επιτρέπεται να τοποθετείται οπουδήποτε σε φανούς ομαδοποιημένους, συνδυασμένους ή αμοιβαία ενσωματωμένους, εφόσον:
 4.3.2.1.1. είναι ορατό μετά την εγκατάσταση·
 4.3.2.1.2. δεν είναι δυνατόν να αφαιρεθεί κανένα στοιχείο των ομαδοποιημένων, συνδυασμένων ή αμοιβαία ενσωματωμένων φανών το οποίο εκπέμπει φως χωρίς να αφαιρεθεί ταυτοχρόνως το σήμα έγκρισης.
 Το σύμβολο αναγνώρισης κάθε φανού που αντιστοιχεί σε κάθε κανονισμό σύμφωνα με τον οποίο χορηγήθηκε η έγκριση, καθώς και στη σειρά τροποποιήσεων που αποτελούν την πλέον πρόσφατη τεχνική τροποποίηση των κανονισμών κατά τη χορήγηση της έγκρισης


text:
και, κατά περίπτωση, το απαιτούμενο βέλος πρέπει να εμφαίνονται:
 είτε
 4.3.2.2.1. είτε στην κατάλληλη επιφάνεια εκπομπής φωτός,
 είτε
 4.3.2.2.2. όλα μαζί, έτσι ώστε καθένας από τους ομαδοποιημένους, συνδυασμένους ή αμοιβαία ενσωματωμένους φανούς να είναι σαφώς αναγνωρίσιμος (βλ. τέσσερα παραδείγματα στο παράρτημα 3).
 4.3.2.3. Το μέγεθος των στοιχείων που συνιστούν ένα και μοναδικό σήμα έγκρισης πρέπει να μην είναι μικρότερο από το ελάχιστο μέγεθος που απαιτείται για τα επιμέρους σήματα σύμφωνα με τον κανονισμό δυνάμει του οποίου χορηγήθηκε η έγκριση.
 4.3.2.4. Για κάθε τύπο που εγκρίνεται εκχωρείται αριθμός έγκρισης. Συμβαλλόμενο μέρος δεν επιτρέπεται να εκχωρεί τον ίδιο αριθμό σε διαφορετικό τύπο ομαδοποιημένων, συνδυασμένων ή αμοιβαία ενσωματωμένων φανών που καλύπτεται από τον παρόντα κανονισμό.
 4.3.2.5. Στο παράρτημα 3 σχήμα 10 του παρόντος κανονισμού δίδονται για ομαδοποιημένους, συνδυασμένους ή αμοιβαία ενσωματωμένους φανούς παραδείγματα διαμόρφωσης σημάτων έγκρισης με τα προαναφερόμενα πρόσθετα σύμβολα.
 Για φανούς των οποίων ο φακός είναι δυνατόν να χρησιμοποιηθεί για άλλους τύπους προβολέων και οι οποίοι είναι δυνατόν να ενσωματώνονται ή να ομαδοποιούνται με άλλους φανούς,
 ισχύουν οι διατάξεις που ορίζονται στην ανωτέρω παράγραφο 4.3.2.
 4.3.3.1. Επιπλέον, όταν χρησιμοποιείται ο ίδιος φακός, ο φακός αυτός επιτρέπεται να φέρει διαφορετικά σήματα έγκρισης που να αντιστοιχούν στους διαφόρους τύπους προβολέων ή συγκροτημάτων φανών, υπό τον όρο ότι το κύριο σώμα του προβολέα, ακόμη και αν δεν είναι δυνατόν να διαχωριστεί από τον φακό, περιλαμβάνει επίσης το χώρο που προβλέπεται στην ανωτέρω παράγραφο 3.2 και φέρει τα σήματα έγκρισης για τις λειτουργίες που επιτελεί.
 Εάν διαφορετικοί τύποι προβολέων έχουν το ίδιο κύριο σώμα, το σώμα αυτό επιτρέπεται να φέρει διαφορετικά σήματα έγκρισης
 4.3.3.2. Στο παράρτημα 3 σχήμα 11 του παρόντος κανονισμού δίδονται παραδείγματα σημάτων έγκρισης για την ανωτέρω περίπτωση.
 Β. ΤΕΧΝΙΚΕΣ ΑΠΑΙΤΗΣΕΙΣ ΓΙΑ ΠΡΟΒΟΛΕΙΣ (8)
 5. ΓΕΝΙΚΕΣ ΠΡΟΔΙΑΓΡΑΦΕΣ
 5.1. Κάθε δείγμα πρέπει να συμμορφώνεται προς τις προδιαγραφές που καθορίζονται στις κατωτέρω παραγράφους 6 μέχρι και 8.
 Οι προβολείς κατασκευάζονται έτσι ώστε να διατηρούν τα προδιαγεγραμμένα φωτομετρικά χαρακτηριστικά και να παραμένουν σε καλή κατάσταση λειτουργίας υπό κανονική χρήση, παρά τους κραδασμούς στους οποίους ενδέχεται να υπόκεινται.
 5.2.1. Οι προβολείς εφοδιάζονται με διάταξη που καθιστά δυνατή την προσαρμογή τους επί των οχημάτων έτσι ώστε να συμμορφώνονται προς τους ισχύοντες κανόνες. Με αυτή τη διάταξη δεν είναι απαραίτητο να είναι εφοδιάζονται συγκροτήματα στα οποία δεν είναι δυνατόν να διαχωριστούν ο ανακλαστήρας και ο φακός, εφόσον η χρήση αυτών των συγκροτημάτων περιορίζεται σε οχήματα όπου η θέση του προβολέα είναι δυνατόν να προσαρμοσθεί με άλλα μέσα. Εάν προβολέας που παρέχει δέσμη πορείας και προβολέας που παρέχει δέσμη διασταύρωσης, έκαστος με χωριστό λαμπτήρα πυράκτωσης, συναρμολογούνται για να αποτελέσουν ενιαίο συγκρότημα, η διάταξη προσαρμογής πρέπει να παρέχει τη δυνατότητα να προσαρμόζεται δεόντως κάθε οπτικό σύστημα χωριστά. Ωστόσο, αυτό δεν ισχύει για συγκροτήματα προβολέων των οποίων οι ανακλαστήρες είναι αδιαχώριστοι. Για αυτό τον τύπο συγκροτήματος ισχύουν οι απαιτήσεις της κατωτέρω παραγράφου 6 του παρόντος κανονισμού.
 5.3. Τα κατασκευαστικά στοιχεία για τη στερέωση του(των) λαμπτήρα(ων) πυράκτωσης στον ανακλαστήρα κατασκευάζονται κατά τρόπο ώστε, ακόμη και στο σκοτάδι, να είναι δυνατή η στερέωση του(των) λαμπτήρα(ων) μόνον στην κατάλληλη θέση (9).
 Η υποδοχή του λαμπτήρα


text:
πυράκτωσης πρέπει να συμμορφώνεται προς τις διαστάσεις που περιλαμβάνονται στα δελτία χαρακτηριστικών της δημοσίευσης IEC 61-2.
 Λαμπτήρες πυράκτωσης
 Υποδοχή
 Δελτία χαρακτηριστικών
 H1
 P14,5s
 7005-46-3
 H2
 X 5111
 7005-99-2
 H3
 PK 22s
 7005-47-1
 HB3
 P 20d
 7005-31-1
 HB4
 P 22d
 7005-32-1
 H7
 PX 26d
 7005-5-1
 H8
 PG 17
 7005-110-1
 HIR1
 PX20d
 7005-...-1
 HIR2
 PX22d
 7005-...-.
 H9
 PGJ 19-5
 7005-110-1
 H11
 PGJ 19-2
 7005-110-1
 5.4. Για τους προβολείς που έχουν σχεδιασθεί να πληρούν τις απαιτήσεις για κυκλοφορία δεξιά καθώς και για κυκλοφορία αριστερά, η προσαρμογή σε συγκεκριμένη πλευρά κυκλοφορίας επιτρέπεται να γίνεται είτε με κατάλληλη αρχική τοποθέτηση κατά τη συναρμολόγηση του οχήματος ή με επιλογή τοποθέτησης από τον οδηγό. Η αρχική αυτή τοποθέτηση ή επιλογή συνίσταται, π.χ., είτε σε στερέωση της οπτικής μονάδας υπό συγκεκριμένη γωνία επί του οχήματος είτε σε στερέωση του λαμπτήρα πυράκτωσης υπό συγκεκριμένη γωνία ως προς την οπτική μονάδα. Σε κάθε περίπτωση, πρέπει να είναι δυνατές μόνο δύο ακριβώς διακριτές θέσεις τοποθέτησης, μια για κυκλοφορία δεξιά και μια για κυκλοφορία αριστερά, ο δε σχεδιασμός πρέπει να αποκλείει την ακούσια αλλαγή της θέσης του προβολέα ή την τοποθέτησή του σε ενδιάμεση θέση. Όταν ο λαμπτήρας πυράκτωσης είναι δυνατόν να τοποθετηθεί σε δύο διακριτές θέσεις, τα κατασκευαστικά στοιχεία στερέωσης του λαμπτήρα στον ανακλαστήρα πρέπει να είναι σχεδιασμένα και κατασκευασμένα κατά τρόπο ώστε, σε καθεμία από τις δύο αυτές θέσεις ο λαμπτήρας να διατηρείται σταθερός με την ίδια ακρίβεια όπως εκείνη που απαιτείται για προβολείς προοριζόμενους για κυκλοφορία σε μία μόνον πλευρά της οδού. Η συμμόρφωση προς τις απαιτήσεις της παρούσας παραγράφου επαληθεύεται οπτικώς και, εάν χρειάζεται, με δοκιμαστική τοποθέτηση.
 Σε προβολείς σχεδιασμένους να εκπέμπουν εναλλάξ φωτεινή δέσμη πορείας και φωτεινή δέσμη διασταύρωσης, κάθε μηχανική, ηλεκτρομηχανική ή άλλη διάταξη ενσωματωμένη στον προβολέα για την αλλαγή από τη μία φωτεινή δέσμη στην άλλη (10) πρέπει να είναι κατασκευασμένη κατά τρόπον ώστε:
 5.5.1. να έχει αρκετή αντοχή ώστε να μπορεί να λειτουργήσει 50 000 φορές χωρίς να υποστεί βλάβη, παρά τους κραδασμούς στους οποίους ενδεχομένως υπόκειται κατά την κανονική χρήση·
 5.5.2. σε περίπτωση αστοχίας, να είναι δυνατόν να λειτουργήσει αυτομάτως η δέσμη διασταύρωσης·
 5.5.3. να είναι δυνατόν να εκπέμπεται πάντοτε είτε η φωτεινή δέσμη διασταύρωσης είτε η φωτεινή δέσμη πορείας, ενώ να είναι αδύνατον να σταματήσει ο μηχανισμός ανάμεσα στις δύο θέσεις,
 5.5.4. ο χρήστης να μη δύναται να αλλάξει το σχήμα ή τη θέση των κινητών στοιχείων, με τη χρήση συνηθισμένων εργαλείων.
 5.6. Για να εξασφαλίζεται ότι κατά την χρήση δεν μεταβάλλονται υπέρμετρα οι φωτομετρικές επιδόσεις διενεργούνται συμπληρωματικές δοκιμές σύμφωνα με τις προδιαγραφές του παραρτήματος 5.
 5.7. Εάν ο φακός του προβολέα είναι κατασκευασμένος από πλαστικό υλικό, οι δοκιμές πρέπει να διενεργούνται σύμφωνα με τις απαιτήσεις του παραρτήματος 6.
 6. ΦΩΤΙΣΜΟΣ
 6.1. Γενικές διατάξεις
 6.1.1. Οι προβολείς πρέπει να είναι κατασκευασμένοι κατά τρόπο ώστε με τους κατάλληλους λαμπτήρες πυράκτωσης H1, H2, H3, HB3, HB4, H7, H8, H9, HIR1, HIR2 ή/και H11 να παρέχεται επαρκής φωτισμός χωρίς θάμβωση όταν εκπέμπουν τη δέσμη διασταύρωσης, και καλός φωτισμός όταν εκπέμπουν τη δέσμη πορείας
 6.1.2. Για να ελέγχεται ο φωτισμός που παρέχει ο προβολέας χρησιμοποιείται οθόνη


text:
τοποθετούμενη κατακορύφως σε απόσταση 25 m έμπροσθεν του προβολέα και σε ορθή γωνία ως προς τους άξονές του (βλ. παράρτημα 4).
 6.1.3. Για τον έλεγχο των προβολέων χρησιμοποιείται άχρωμος πρότυπος(οι) λαμπτήρας(ες) πυράκτωσης ονομαστικής τάσης 12 V, ενώ τα φίλτρα επιλεκτικού κίτρινου φωτός (11) αντικαθίστανται από γεωμετρικώς πανομοιότυπα άχρωμα φίλτρα συντελεστή μετάδοσης του φωτός (διαπερατότητα) τουλάχιστον 80 %. Όσο χρόνο ελέγχεται ο προβολέας, η τάση στους ακροδέκτες του λαμπτήρα πυράκτωσης πρέπει να ρυθμίζεται για να προκύπτουν τα εξής μεγέθη:
 Λαμπτήρες πυράκτωσης
 Κατά προσέγγιση τάση τροφοδότησης (σε V) για τη μέτρηση
 Φωτεινή ροή (σε lumen)
 H1
 12
 1 150
 H2
 12
 1 300
 H3
 12
 1 100
 HB3
 12
 1 300
 HB4
 12
 825
 H7
 12
 1 100
 H8
 12
 600
 HIR1
 12
 1 840
 HIR2
 12
 1 355
 H9
 12
 1 500
 H11
 12
 1 000
 Ο προβολέας γίνεται αποδεκτός αν πληροί τις φωτομετρικές απαιτήσεις με έναν τουλάχιστον πρότυπο λαμπτήρα πυράκτωσης των 12 V, ο οποίος επιτρέπεται να προσκομίζεται μαζί με τον προβολέα.
 6.1.4. Οι διαστάσεις που καθορίζουν τη θέση του νήματος στο εσωτερικό του πρότυπου λαμπτήρα πυράκτωσης δίδονται στο σχετικό δελτίο χαρακτηριστικών του κανονισμού αριθ. 37.
 6.1.5. Το οπτικό σχήμα και οι ιδιότητες του βολβού του πρότυπου λαμπτήρα πυράκτωσης πρέπει να μην δημιουργούν οποιαδήποτε ανάκλαση ή διάθλαση που να επηρεάζουν αρνητικά τη φωτεινή κατανομή. Η συμμόρφωση προς αυτή την απαίτηση πρέπει να ελέγχεται με μέτρηση της φωτεινής κατανομής που προκύπτει όταν πρότυπος προβολέας είναι εφοδιασμένος με πρότυπο λαμπτήρα πυράκτωσης.
 6.2. Διατάξεις σχετικά με τις δέσμες διασταύρωσης
 6.2.1. Η δέσμη διασταύρωσης πρέπει να δημιουργεί «μεταίχμιο φωτεινής-σκοτεινής περιοχής» επαρκώς διακριτό ώστε να καθίσταται δυνατή ικανοποιητική προσαρμογή. Το «μεταίχμιο φωτεινής-σκοτεινής περιοχής» πρέπει να είναι οριζόντια ευθεία γραμμή στην αντίθετη πλευρά από την πλευρά κυκλοφορίας για την οποία προορίζεται ο προβολέας· στην άλλη πλευρά, το «μεταίχμιο φωτεινής-σκοτεινής περιοχής» πρέπει να μην υπερβαίνει είτε την τεθλασμένη γραμμή HV H1 H4, αποτελούμενη από την ευθεία HV H1 η οποία σχηματίζει γωνία 45° με την οριζόντιο και την ευθεία H1 H4 η οποία είναι 25 cm υπεράνω της ευθείας hh, είτε την ευθεία HV H3 που έχει κλίση 15° ως προς την οριζόντιο (βλ. παράρτημα 4). Σε καμιά περίπτωση δεν γίνεται αποδεκτό «μεταίχμιο φωτεινής-σκοτεινής περιοχής» που υπερβαίνει συγχρόνως τη γραμμή HV H2 και τη γραμμή H2 H4, που προκύπτει από το συνδυασμό των δύο προηγουμένων δυνατοτήτων.
 Ο προβολέας πρέπει να στοχεύει έτσι ώστε:
 6.2.2.1. σε προβολείς σχεδιασμένους να πληρούν τις απαιτήσεις της κυκλοφορίας δεξιά, το «μεταίχμιο φωτεινής-σκοτεινής περιοχής» να είναι οριζόντιο στο αριστερό ήμισυ της οθόνης (12), ενώ σε προβολείς σχεδιασμένους να πληρούν τις απαιτήσεις της κυκλοφορίας αριστερά το «μεταίχμιο φωτεινής-σκοτεινής περιοχής» να είναι οριζόντιο στο δεξί ήμισυ της οθόνης·
 6.2.2.2. το οριζόντιο τμήμα του «μεταίχμιου φωτεινής-σκοτεινής περιοχής» να ευρίσκεται επί της οθόνης 25 cm κάτω της γραμμής hh (βλ. παράρτημα 4)·
 6.2.2.3. η «καμπή» του «μεταίχμιου φωτεινής-σκοτεινής περιοχής» να κείται επί της ευθείας vv (13).
 6.2.3. Με αυτή τη στόχευση, ο προβολέας πρέπει, εάν η έγκριση ζητείται μόνον για τη δέσμη διασταύρωσης (14), να πληροί μόνον τις απαιτήσεις που αναφέρονται στις κατωτέρω παραγράφους 6.2.5 μέχρι 6.2.7.


text:
Εάν ο προβολέας προορίζεται να παρέχει δέσμη διασταύρωσης και δέσμη πορείας πρέπει να πληροί τις απαιτήσεις που αναφέρονται στις κατωτέρω παραγράφους 6.2.5 μέχρι 6.2.7 και 6.3.
 6.2.4. Στην περίπτωση όπου προβολέας με αυτή τη στόχευση δεν πληροί τις απαιτήσεις που αναφέρονται στις κατωτέρω παραγράφους 6.2.5 μέχρι 6.2.7 και 6.3, επιτρέπεται αλλαγή της ευθυγράμμισης, υπό τον όρο ότι ο άξονας της δέσμης δεν μετατοπίζεται πλευρικώς περισσότερο της 1° (= 44 cm) προς τα δεξιά ή τα αριστερά (15). Για να διευκολυνθεί η ευθυγράμμιση με τη βοήθεια του «μεταίχμιου φωτεινής-σκοτεινής περιοχής», επιτρέπεται να συσκοτίζεται μερικώς ο προβολέας για να είναι καλύτερα διακριτό το «μεταίχμιο φωτεινής-σκοτεινής περιοχής».
 6.2.5. Ο φωτισμός από τη δέσμη διασταύρωσης επί της οθόνης πρέπει να πληροί τις απαιτήσεις του ακόλουθου πίνακα:
 Σημείο επί της οθόνης μέτρησης
 Απαιτούμενος φωτισμός σε lux
 Προβολείς για κυκλοφορία δεξιά
 Προβολείς για κυκλοφορία δεξιά
 Σημείο B
 50 L
 Σημείο B
 50 R
 ≤ 0,4
 Σημείο 75
 R
 Σημείο 75
 L
 ≥ 12
 Σημείο 75
 L
 Σημείο 75
 R
 ≤ 12
 Σημείο 50
 L
 Σημείο 50
 R
 ≤ 15
 Σημείο 50
 R
 Σημείο 50
 L
 ≥ 12
 Σημείο 50
 V
 Σημείο 50
 V
 ≥ 6
 Σημείο 25
 L
 Σημείο 25
 R
 ≥ 2
 Σημείο 25
 R
 Σημείο 25
 L
 ≥ 2
 Οποιοδήποτε σημείο στη ζώνη III
 ≤ 0,7
 Οποιοδήποτε σημείο στη ζώνη IV
 ≥ 3
 Οποιοδήποτε σημείο στη ζώνη Ι 2 x (E50R ή E50L) (16)
 6.2.6. Σε καμιά από τις ζώνες I, II, III και IV δεν επιτρέπονται πλευρικές διακυμάνσεις που να επηρεάζουν την καλή ορατότητα.
 6.2.7. Οι τιμές φωτισμού στις ζώνες «Α» και «Β», όπως ορίζονται στο σχήμα Γ του παραρτήματος 4, ελέγχονται με τη μέτρηση των φωτομετρικών τιμών στα σημεία 1 μέχρι 8 του ίδιου σχήματος· οι τιμές αυτές πρέπει να κείνται μεταξύ των εξής ορίων:
 1 + 2 + 3 ≥ 0,3 lux, και
 4 + 5 + 6 ≥ 0,6 lux, και
 0,7 lux ≥ 7 ≥ 0,1 lux, και
 0,7 lux ≥ 8 ≥ 0,2 lux.
 Οι νέες αυτές τιμές δεν απαιτούνται για προβολείς που έχουν εγκριθεί πριν από την ημερομηνία θέσης σε εφαρμογή του συμπληρώματος 4 της 04 σειράς τροποποιήσεων του παρόντος κανονισμού (13 Ιανουαρίου 1993), ούτε για τις επεκτάσεις τέτοιων εγκρίσεων (17).
 6.2.8. Σε προβολείς σχεδιασμένους να πληρούν τις απαιτήσεις για κυκλοφορία αριστερά και δεξιά, σε καθεμία από τις δύο θέσεις τοποθέτησης της οπτικής μονάδας ή του λαμπτήρα πυράκτωσης πρέπει να πληρούνται οι απαιτήσεις που καθορίζονται ανωτέρω για την αντίστοιχη κατεύθυνση κυκλοφορίας.
 6.3. Διατάξεις σχετικά με τις δέσμες διασταύρωσης
 6.3.1. Στην περίπτωση προβολέα που έχει σχεδιασθεί να παρέχει δέσμη πορείας και δέσμη διασταύρωσης, ο φωτισμός από τη δέσμη πορείας επί της οθόνης πρέπει να μετριέται με την ίδια ευθυγράμμιση του προβολέα όπως για τις μετρήσεις σύμφωνα με τις ανωτέρω παραγράφους 6.2.5 μέχρι 6.2.7. Εάν ο προβολέας έχει σχεδιασθεί να παρέχει μόνον δέσμη πορείας πρέπει να προσαρμόζεται έτσι ώστε η περιοχή μέγιστου φωτισμού να είναι εστιασμένη στο σημείο τομής των ευθειών hh και vv. Τέτοιος προβολέας πρέπει να πληροί μόνον τις απαιτήσεις που αναφέρονται στην παράγραφο 6.3.
 Ο φωτισμός


text:
από τη δέσμη πορείας επί της οθόνης πρέπει να πληροί τις ακόλουθες απαιτήσεις:
 Το σημείο τομής (HV) των ευθειών hh και vv να ευρίσκεται εντός της ισόφωτης καμπύλης 80 % του μέγιστου φωτισμού. Αυτή η μέγιστη τιμή (EM) δεν επιτρέπεται να είναι κατώτερη από 48 lux. Η μέγιστη τιμή δεν επιτρέπεται σε καμία περίπτωση να υπερβαίνει 240 lux. Επιπλέον, προκειμένου για προβολείς προοριζόμενους να εκπέμπουν και δέσμη διασταύρωσης και δέσμη πορείας, η εν λόγω μέγιστη τιμή να μην υπερβαίνει το 16πλάσιο του φωτισμού που μετριέται για τη δέσμη διασταύρωσης στο σημείο 75 R (ή 75 L).
 6.3.2.1.1. Η μέγιστη ένταση φωτισμού (lΜ) της δέσμης πορείας, εκφρασμένη σε χιλιάδες candela, υπολογίζεται με τον τύπο:
 6.3.2.1.2. Η στάθμη αναφοράς (I'M) που δηλώνει τη μέγιστη ένταση και αναφέρεται στην ανωτέρω παράγραφο 4.2.2.7, προκύπτει από τον τύπο:
 Η τιμή αυτή στρογγυλεύεται προς την πλησιέστερη από τις κατωτέρω τιμές: 7,5- 10- 12,5- 17,5- 20- 25- 27,5- 30- 37,5- 40- 45- 50.
 6.3.2.2. Ο φωτισμός κατά την οριζόντιο δεξιά και αριστερά του σημείου HV να μην είναι κατώτερος: από 24 lux σε απόσταση 1,125 μέτρων και από 6 lux σε απόσταση 2,25 μέτρων.
 Εάν ο προβολέας εφοδιάζεται με προσαρμοζόμενο ανακλαστήρα εφαρμόζονται οι απαιτήσεις των παραγράφων 6.2 και 6.3 για κάθε θέση στερέωσης που δηλώνεται σύμφωνα με την παράγραφο 2.1.3. Για την επαλήθευση εφαρμόζεται η ακόλουθη διαδικασία:
 6.4.1. Κάθε προβλεπόμενη θέση επιτυγχάνεται με τη βοήθεια του γωνιομέτρου δοκιμών με βάση αναφοράς ευθεία γραμμή που διέρχεται από το κέντρο της πηγής φωτισμού και το σημείου HV επί της οθόνης στόχευσης. Εν συνεχεία ο προσαρμοζόμενος ανακλαστήρας μετατοπίζεται σε θέση όπου ο φωτισμός επί της οθόνης να πληροί τις προδιαγραφές σχετικά με τη στόχευση που προβλέπονται στις παραγράφους 6.2.1 μέχρι 6.2.2.3 ή/και 6.3.1.
 6.4.2. Μετά την αρχική ρύθμιση του ανακλαστήρα σύμφωνα με την παράγραφο 6.4.1, ο προβολέας πρέπει να πληροί τις σχετικές φωτομετρικές απαιτήσεις των παραγράφων 6.2 και 6.3.
 6.4.3. Εκτελούνται πρόσθετες δοκιμές αφού ο ανακλαστήρας μετατοπισθεί, με τη διάταξη προσαρμογής του προβολέα από την αρχική θέση του κατακορύφως κατά ±2° ή τουλάχιστον στη ανώτατη θέση του, σε περίπτωση που είναι κατώτερη από 2°. Μετά από νέα στόχευση του προβολέα ως σύνολο (για παράδειγμα με τη βοήθεια του γωνιομέτρου) στην αντίστοιχη αντίθετη διεύθυνση, η ένταση φωτισμού ελέγχεται στις εξής διευθύνσεις και πρέπει να κείται εντός των απαιτούμενων ορίων:
 δέσμη διασταύρωσης: σημεία HV και 75R (75L κατά περίπτωση)
 δέσμη πορείας: ΙΜ και σημείο HV (ποσοστό της ΙΜ).
 6.4.4. Εάν ο αιτούμενος έχει δηλώσει περισσότερες της μιας θέσεις στερέωσης, η διαδικασία που προβλέπεται στις παραγράφους 6.4.1 μέχρι 6.4.3 επαναλαμβάνεται για όλες τις λοιπές θέσεις.
 6.4.5. Εάν ο αιτούμενος δεν έχει δηλώσει ειδικές θέσεις στερέωσης, ο προβολέας ρυθμίζεται με τη διάταξη προσαρμογής του στη μεσαία θέση για τις μετρήσεις που προβλέπονται στις παραγράφους 6.2 και 6.3. Εκτελούνται οι πρόσθετες δοκιμές που προβλέπονται στην παράγραφο 6.4.3 αφού ο ανακλαστήρας έχει μετατοπισθεί στις ακραίες θέσεις του (αντί ±2°) με τη διάταξη προσαρμογής του προβολέα.
 6.5. Οι τιμές φωτισμού επί της οθόνης που αναφέρονται στις ανωτέρω παραγράφους 6.2.5 μέχρι 6.2.7 και 6.3 μετρούνται με φωτοηλεκτρικό κύτταρο


text:
του οποίου η ενεργός επιφάνεια να εγγράφεται σε τετράγωνο πλευράς 65 mm.
 7. ΔΙΑΤΑΞΕΙΣ ΣΧΕΤΙΚΑ ΜΕ ΤΟΥΣ ΕΓΧΡΩΜΟΥΣ ΦΑΚΟΥΣ ΚΑΙ ΦΙΛΤΡΑ
 7.1. Η έγκριση επιτρέπεται να χορηγηθεί για προβολείς που εκπέμπουν λευκό ή κίτρινο επιλεκτικό χρώμα με λαμπτήρα πυράκτωσης.
 Εκφραζόμενα ως τριχρωματικές συντεταγμένες της Διεθνούς Επιτροπής Φωτισμού (CIE), τα χρωματομετρικά χαρακτηριστικά είναι τα εξής:
 Φίλτρο επιλεκτικό κίτρινο (πέτασμα ή φακός)
 Όριο προς το ερυθρό
 y ≥ 0,138 + 0,580 x
 Όριο προς το πράσινο
 y ≥ 1,29 – 0,100 x
 Όριο προς το λευκό
 y > – x + 0,966
 Όριο προς την φασματική τιμή
 y ≥ – x + 0,992
 που μπορεί επίσης να εκφρασθεί ως ακολούθως:
 κυρίαρχο μήκος κύματος:
 575-585 nm,
 συντελεστής καθαρότητας:
 0,90-0,98
 Ο συντελεστής μετάδοσης (διαπερατότητα) πρέπει να είναι ≥ 0,78 όταν καθορίζεται με τη χρήση φωτεινής πηγής χρωματικής θερμοκρασίας 2 856 K (18)
 7.2. Το φίλτρο πρέπει να είναι μέρος του προβολέα και να είναι στερεωμένο σε αυτόν έτσι ώστε ο χρήστης να μην μπορεί να το αφαιρέσει ακουσίως ή εσκεμμένα, με τη χρήση συνηθισμένων εργαλείων
 8. ΜΕΤΡΗΣΗ ΤΗΣ ΕΝΟΧΛΗΣΗΣ
 Πρέπει να μετριέται η ενόχληση που προκαλεί η δέσμη διασταύρωσης των προβολέων (19).
 9. ΠΡΟΤΥΠΟΣ ΠΡΟΒΟΛΕΑΣ (20)
 Ως πρότυπος θεωρείται προβολέας ο οποίος:
 9.1. πληροί τις ανωτέρω αναφερόμενες απαιτήσεις για την έγκριση·
 9.2. έχει ενεργή διάμετρο τουλάχιστον ίση προς 160 mm·
 παρέχει, με πρότυπο λαμπτήρα πυράκτωσης, στα διάφορα σημεία και στις διάφορες ζώνες που αναφέρονται στην παράγραφο 6.2.5, φωτισμό:
 9.3.1. όχι μεγαλύτερο από 90 % των μέγιστων ορίων, και
 9.3.2. όχι κατώτερο από 120 % των ελαχίστων ορίων που προδιαγράφονται στον πίνακα της παραγράφου 6.2.5.
 10. ΠΑΡΑΤΗΡΗΣΗ ΣΧΕΤΙΚΑ ΜΕ ΤΟ ΕΚΠΕΜΠΟΜΕΝΟ ΦΩΣ
 Δεδομένου ότι κάθε έγκριση σύμφωνα με τον παρόντα κανονισμό χορηγείται, δυνάμει της ανωτέρω παραγράφου 7.1, για τύπο προβολέα που εκπέμπει φως είτε λευκό είτε επιλεκτικό κίτρινο, σύμφωνα με το άρθρο 3 της συμφωνίας, της οποίας παράρτημα είναι ο παρών κανονισμός, συμβαλλόμενο μέρος στη συμφωνία δύναται να απαγορεύει, για οχήματα που ταξινομούνται σε αυτό, προβολείς που εκπέμπουν δέσμη λευκού ή επιλεκτικού κίτρινου φωτός.
 Γ. ΠΕΡΑΙΤΕΡΩ ΔΙΟΙΚΗΤΙΚΕΣ ΔΙΑΤΑΞΕΙΣ
 11. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΠΡΟΒΟΛΕΑ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 Κάθε τροποποίηση του τύπου προβολέα κοινοποιείται στη διοικητική αρχή που ενέκρινε τον τύπο προβολέα. Η αρχή αυτή δύναται:
 11.1.1. είτε να αποφασίσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι σε κάθε περίπτωση ο τύπος προβολέα πληροί τις απαιτήσεις· είτε
 11.1.2. να απαιτήσει περαιτέρω έκθεση δοκιμών από την τεχνική υπηρεσία που είναι αρμόδια για τη διενέργεια των δοκιμών.
 11.2. Η επιβεβαίωση ή η απόρριψη χορήγησης της έγκρισης, με αναφορά των τροποποιήσεων, κοινοποιούνται, σύμφωνα με της διαδικασία που ορίζεται στην ανωτέρω παράγραφο 4.1.4, στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό.
 11.3. Η αρμόδια αρχή η οποία χορηγεί επέκταση της έγκρισης εκχωρεί αύξοντα αριθμό για κάθε τέτοια επέκταση και ενημερώνει σχετικά τα άλλα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με τη διαβίβαση δελτίου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
 12. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 12.1. Προβολείς εγκεκριμένοι σύμφωνα με τον


text:
παρόντα κανονισμό πρέπει να κατασκευάζονται έτσι ώστε να συμμορφώνονται προς τον τύπο που εγκρίθηκε επειδή πληροί τις απαιτήσεις που ορίζονται στις παραγράφους 6 και 7.
 12.2. Για να επαληθεύεται ότι πληρούνται οι απαιτήσεις της παραγράφου 12.1 διενεργούνται οι κατάλληλοι έλεγχοι της παραγωγής.
 Ο κάτοχος της έγκρισης τύπου πρέπει ιδίως:
 12.3.1. να διασφαλίζει την ύπαρξη διαδικασιών για τον αποτελεσματικό έλεγχο της ποιότητας των προϊόντων·
 12.3.2. να έχει πρόσβαση στον εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο·
 12.3.3. να διασφαλίζει ότι τα αποτελέσματα των δοκιμών καταγράφονται και ότι τα σχετικά έγγραφα παραμένουν διαθέσιμα επί χρονικό διάστημα το οποίο προσδιορίζεται σε συμφωνία με τη διοικητική αρχή·
 12.3.4. να αναλύει τα αποτελέσματα κάθε τύπου δοκιμής προκειμένου να επαληθεύει και να διασφαλίζει τη σταθερότητα των χαρακτηριστικών του προϊόντος, λαμβάνοντας υπόψη αποκλίσεις της βιομηχανικής παραγωγής·
 12.3.5. να διασφαλίζει ότι για κάθε τύπο προϊόντος διενεργούνται τουλάχιστον οι δοκιμές που προβλέπονται στο παράρτημα 2 του παρόντος κανονισμού·
 12.3.6. να διασφαλίζει ότι οποιαδήποτε δειγματοληψία τεκμηριώνει μη συμμόρφωση με τον υπό θεώρηση τύπο δοκιμής συνεπάγεται περαιτέρω δειγματοληψία και δοκιμή. Λαμβάνονται όλα τα απαραίτητα μέτρα για την αποκατάσταση της συμμόρφωσης της αντίστοιχης παραγωγής.
 Η αρμόδια αρχή η οποία έχει χορηγήσει έγκριση τύπου δύναται ανά πάσα στιγμή να επαληθεύει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής.
 12.4.1. Σε κάθε επιθεώρηση παρουσιάζονται στον ελέγχοντα τη μονάδα επιθεωρητή τα βιβλία δοκιμών και τα αρχεία παρακολούθησης της παραγωγής.
 12.4.2. Επιτρέπεται να λαμβάνονται από τον επιθεωρητή τυχαία δείγματα που υποβάλλονται σε δοκιμή στο εργαστήριο του κατασκευαστή. Ο ελάχιστος αριθμός δειγμάτων καθορίζεται ανάλογα με τα αποτελέσματα των ελέγχων που διενεργεί ο ίδιος ο κατασκευαστής.
 12.4.3. Όταν θεωρηθεί ανεπαρκής η ποιοτική στάθμη ή κριθεί αναγκαία η επαλήθευση της εγκυρότητας των διενεργούμενων κατ' εφαρμογή της ανωτέρω παραγράφου 12.4.2 δοκιμών, ο επιθεωρητής επιλέγει, με βάση τα κριτήρια του παραρτήματος 7, δείγματα προς αποστολή στην τεχνική υπηρεσία που διεξήγαγε τις δοκιμές έγκρισης τύπου.
 12.4.4. Επιτρέπεται να διεξαχθεί από την αρμόδια αρχή οποιαδήποτε δοκιμή προβλέπεται στην παρούσα οδηγία. Οι δοκιμές αυτές διεξάγονται σε δείγματα τυχαίως επιλεγμένα σύμφωνα με τα κριτήρια του παραρτήματος 7, χωρίς να θίγονται οι υποχρεώσεις παράδοσης προϊόντων από τον κατασκευαστή.
 12.4.5. Η αρμόδια αρχή επιδιώκει να διενεργείται μία επιθεώρηση ανά διετία. Ωστόσο, η συχνότητα των επιθεωρήσεων εναπόκειται στην κρίση της αρμόδιας αρχής και στο κατά πόσον θεωρεί αξιόπιστα τα μέτρα που εξασφαλίζουν τον αποτελεσματικό έλεγχο της συμμόρφωσης της παραγωγής. Σε περίπτωση που διαπιστωθούν αρνητικά αποτελέσματα, η αρμόδια αρχή εξασφαλίζει ότι λαμβάνεται κάθε μέτρο που είναι αναγκαίο για την αποκατάσταση, το ταχύτερο δυνατό, της συμμόρφωσης της παραγωγής.
 12.5. Οι εμφανώς ελαττωματικοί προβολείς δεν λαμβάνονται υπόψη.
 12.6. Δεν λαμβάνεται υπόψη η στάθμη αναφοράς.
 13. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 13.1. Η έγκριση που χορηγείται ως προς συγκεκριμένο τύπο προβολέως βάσει του παρόντος κανονισμού μπορεί να ανακαλείται εφόσον δεν τηρούνται οι απαιτήσεις ή εφόσον προβολέας ο οποίος φέρει το σήμα εγκρίσεως δεν συμμορφώνεται προς τον εγκεκριμένο τύπο.
 13.2. Αν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλεί μια έγκριση που είχε προηγουμένως χορηγήσει, ενημερώνει αμέσως τα λοιπά συμβαλλόμενα


text:
μέρη που εφαρμόζουν τον παρόντα κανονισμό μέσω ενός εντύπου κοινοποίησης, σύμφωνα με το πρότυπο του παραρτήματος 1 του παρόντος κανονισμού.
 14. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης πάψει τελείως να κατασκευάζει συγκεκριμένο τύπο προβολέα που εγκρίνεται σύμφωνα με τον παρόντα κανονισμό, πληροφορεί σχετικά την αρχή η οποία χορήγησε την έγκριση. Με την παραλαβή της σχετικής κοινοποίησης, η εν λόγω αρχή ενημερώνει σχετικά τα λοιπά συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 1 του παρόντος κανονισμού.
 15. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των αρμόδιων τεχνικών υπηρεσιών για τη διεξαγωγή των δοκιμών έγκρισης, καθώς και των διοικητικών υπηρεσιών που χορηγούν εγκρίσεις, προς τις οποίες πρέπει να αποστέλλονται τα έντυπα πιστοποίησης της έγκρισης ή της επέκτασης ή της απόρριψης ή της ανάκλησης της έγκρισης ή της οριστικής παύσης της παραγωγής που εκδίδονται σε άλλες χώρες.
 16. ΜΕΤΑΒΑΤΙΚΕΣ ΔΙΑΤΑΞΕΙΣ
 16.1. Έξι μήνες μετά την επίσημη ημερομηνία έναρξης ισχύος του κανονισμού αριθ. 112, τα συμβαλλόμενα μέρη που εφαρμόζουν τον παρόντα κανονισμό παύουν να χορηγούν εγκρίσεις ΟΕΕ σύμφωνα με τον παρόντα κανονισμό.
 16.2. Τα συμβαλλόμενα μέρη που εφαρμόζουν τον παρόντα κανονισμό αρνούνται να χορηγήσουν επέκταση της έγκρισης σε αυτή και τυχόν προηγούμενες σειρές τροποποιήσεων του παρόντος κανονισμού.
 16.3. Οι εγκρίσεις που χορηγούνται βάσει του παρόντος κανονισμού πριν από την ημερομηνία έναρξης ισχύος του κανονισμού αριθ. 112 και όλες οι επεκτάσεις εγκρίσεων, συμπεριλαμβανομένων εκείνων που αναφέρονται σε προηγούμενη σειρά τροποποιήσεων του παρόντος κανονισμού και που χορηγήθηκαν μεταγενέστερα, παραμένου σε ισχύ επ’ αόριστον.
 16.4. Τα συμβαλλόμενα μέρη που εφαρμόζουν τον παρόντα κανονισμό εξακολουθούν να εκδίδουν εγκρίσεις για προβολείς με βάση αυτόν και τυχόν προηγούμενες σειρές τροποποιήσεων του παρόντος κανονισμού, υπό την προϋπόθεση ότι οι προβολείς προορίζονται ως αντικαταστάσεις για την τοποθέτηση σε οχήματα σε χρήση.
 16.5. Από την επίσημη ημερομηνία έναρξης ισχύος του κανονισμού αριθ. 112, κανένα συμβαλλόμενο μέρος που εφαρμόζει τον παρόντα κανονισμό δεν απαγορεύει την τοποθέτηση σε ένα νέο τύπο προβολέα οχήματος εγκεκριμένο βάσει του κανονισμού αριθ. 112.
 16.6. Τα συμβαλλόμενα μέρη που εφαρμόζουν τον παρόντα κανονισμό εξακολουθούν να επιτρέπουν την τοποθέτηση προβολέα σε ένα τύπο οχήματος ή όχημα που εγκρίθηκε με τον παρόντα κανονισμό.
 16.7. Τα συμβαλλόμενα μέρη που εφαρμόζουν τον παρόντα κανόνισμό εξακολουθούν να επιτρέπουν την τοποθέτηση ή χρήση σε ένα όχημα εν χρήσει προβολέα που εγκρίθηκε με τον παρόντα κανονισμό όπως τροποποιήθηκε από τυχόν προηγούμενες σειρές τροποποιήσεων, υπό την προϋπόθεση ότι ο προβολέας προορίζεται για αντικατάσταση.
 (1) Καμία διάταξη του παρόντος κανονισμού δεν εμποδίζει συμβαλλόμενο μέρος στην συμφωνία το οποίο εφαρμόζει τον παρόντα κανονισμό να απαγορεύσει συνδυασμό προβολέα εγκεκριμένου σύμφωνα με τον παρόντα κανονισμό με ενσωματωμένο φακό από πλαστικό υλικό και μηχανικής διάταξης καθαρισμού του προβολέα (με καθαριστήρες).
 (2) Ο «τύπος λαμπτήρα» πρέπει να μη συγχέεται με την «κατηγορία λαμπτήρα». Ο παρών κανονισμός αφορά προβολείς που


text:
χρησιμοποιούν λαμπτήρες πυράκτωσης κατηγοριών H1, H2, H3, HB3, HB4, H7, H8, H9, HIR 1, HIR 2 ή/και H1. Αυτές οι κατηγορίες λαμπτήρων πυράκτωσης διαφέρουν σημαντικά όσον αφορά το σχεδιασμό τους και, ιδίως, τον κάλυκα. Δεν είναι δυνατόν να υποκαταστήσουν αλλήλους, αλλά σε κάθε κατηγορία λαμπτήρων πυράκτωσης υπάρχουν συνήθως διάφοροι τύποι.
 (3) Λαμπτήρες HIR1 ή/και H9 επιτρέπονται για να παρέχουν δέσμη διασταύρωσης μόνον έαν συνδυάζονται με την εγκατάσταση καθαριστήρα(ων) προβολέα που πληροί τον κανονισμό αριθ. 45. Επιπλέον, όταν τοποθετούνται αυτοί οι προβολείς, όσον αφορά την κατακόρυφη κλίση δεν εφαρμόζονται οι διατάξεις της παραγράφου 6.2.6.2.2 του κανονισμού αριθ. 48, σειρά τροποποιήσεων 01. Ο περιορισμός αυτός εφαρμόζεται εφόσον δεν έχει επιτευχθεί συμφωνία σχετικά με τη χρήση των διατάξεων οριζοντίωσης και των καθαριστήρων προβολέων όσον αφορά τις επιδόσεις του προβολέα.
 (4) Αίτηση για έγκριση λαμπτήρα πυράκτωσης: βλ. κανονισμό αριθ. 37.
 (5) Σε περίπτωση προβολέων που έχουν σχεδιασθεί για να πληρούν τις απαιτήσεις κυκλοφορίας σε μία μόνον πλευρά της οδού (δεξιά ή αριστερά), είναι επιπλέον σκόπιμο να επισημαίνεται ανεξίτηλα επί του εμπρόσθιου φακού η επιφάνεια που μπορεί να καλυφθεί για να αποφεύγεται ενόχληση των χρηστών του οδικού δικτύου σε χώρα όπου το ρεύμα κυκλοφορίας κινείται στην αντίθετη πλευρά της οδού από την προβλεφθείσα κατά το σχεδιασμό του προβολέα. Η επισήμανση αυτή δεν είναι όμως αναγκαία όταν εν λόγω επιφάνεια είναι σαφώς διακριτή λόγω κατασκευής
 (6) Εάν δεν είναι δυνατόν να αφαιρεθεί ο φακός από το κυρίως σώμα του προβολέα, επαρκεί χώρος επί του φακού.
 (7) 1 για την Γερμανία, 2 για την Γαλλία, 3 για την Ιταλία, 4 για τις Κάτω Χώρες, 5 για την Σουηδία, 6 για το Βέλγιο, 7 για την Ουγγαρία, 8 για την Δημοκρατία της Τσεχίας, 9 για την Ισπανία, 10 για την Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για την Νορβηγία, 17 για την Φινλανδία, 18 για τη Δανία, 19 για την Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για την Σλοβενία, 27 για την Σλοβακία, 28 για την Λευκορωσία, 29 για την Εσθονία, 30(άνευ αντιστοιχίας), 31 για τη Βοσνία και Ερζεγοβίνη, 32 για τη Λετονία, 33 (άνευ αντιστοιχίας), 34 για τη Βουλγαρία, 35 (άνευ αντιστοιχίας), 36 για τη Λιθουανία, 37 για την Τουρκία, 38(άνευ αντιστοιχίας), 39 για το Αζερμπαϊτζάν, 40 για τη Πρώην Γιουγκοσλαβική Δημοκρατία της Μακεδονίας, 41 (άνευ αντιστοιχίας), 42 για την Ευρωπαϊκή Κοινότητα (για εγκρίσεις που χορηγήθηκαν από τα κράτη μέλη τα οποία χρησιμοποιούν τα αντίστοιχα σύμβολα ΟΕΕ), 43 για την Ιαπωνία, 44 (άνευ αντιστοιχίας), 45 για την Αυστραλία, 46 για την Ουκρανία. 47 για την Νότια Αφρική και 48 για τη Νέα Ζηλανδία. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη «Συμφωνία σχετικά με την υιοθέτηση ενιαίων τεχνικών προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή/και να χρησιμοποιηθούν σε τροχοφόρα οχήματα, καθώς


text:
και τις προϋποθέσεις για την αμοιβαία αναγνώριση των εγκρίσεων αυτών», και οι αριθμοί που θα χορηγηθούν κατ’ αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της Συμφωνίας.
 (8) Τεχνικές απαιτήσεις για λαμπτήρες πυράκτωσης: βλ. κανονισμό αριθ.37.
 (9) Προβολέας θεωρείται ότι πληροί τις απαιτήσεις της παρούσας παραγράφου εάν ο λαμπτήρας πυράκτωσης είναι δυνατόν να τοποθετηθεί εύκολα στον προβολέα και οι προεξοχές στερέωσης να τοποθετηθούν σωστά στις εγκοπές τους ακόμη και στο σκοτάδι.
 (10) Οι διατάξεις αυτές δεν εφαρμόζονται για το διακόπτη χειρισμού.
 (11) Τα φίλτρα αυτά πρέπει να περιλαμβάνουν όλα τα κατασκευαστικά στοιχεία, συμπεριλαμβανομένων των φακών, που προορίζονται για το χρωματισμό του φωτός.
 (12) Το πλάτος της οθόνης δοκιμής πρέπει να επαρκεί για να είναι δυνατός ο έλεγχος του «μεταίχμιου φωτεινής-σκοτεινής περιοχής» μέχρι τουλάχιστον 5° εκατέρωθεν της ευθείας vv.
 (13) Εάν, στην περίπτωση προβολέων σχεδιασμένων να πληρούν τις απιτήσεις του παρόντος κανονισμού μόνον όσον αφορά τη δέσμη διασταύρωσης, ο εστιακός άξονας αποκλίνει αισθητά από τη γενική διεύθυνση της δέσμης, ή εάν, ανεξαρτήτως του είδους προβολέα (μόνον διασταύρωσης ή συνδυασμός δέσμης διασταύρωσης και πορείας), το «μεταίχμιο φωτεινής-σκοτεινής περιοχής»της δέσμης δεν έχει διακριτή «καμπή», η πλευρική προσαρμογή επιτελείται κατά τον τρόπο που πληρούνται καλύτερα οι απαιτήσεις φωτισμού στα σημεία 75R και 50R για κυκλοφορία δεξιά και στα σημεία 75L και 50L για κυκλοφορία αριστερά.
 (14) Προβολέας που έχει σχεδιασθεί για να εκπέμπει δέσμη διασταύρωσης επιτρέπεται να περιλαμβάνει δέσμη πορείας η οποία δεν πληροί αυτή την προδιαγραφή.
 (15) Το όριο μετατόπισης 1° προς τα δεξιά ή τα αριστερά δεν είναι ασύμβατο με την μετατόπιση κατακορύφως, προς τα άνω ή κάτω. Η προς τα κάτω μετατόπιση περιορίζεται μόνον από τις απαιτήσεις της παραγράφου 6.3. Ωστόσο, το οριζόντιο μέρος του «μεταίχμιου φωτεινής-σκοτεινής περιοχής» πρέπει να μην υπερβαίνει την ευθεία hh (οι διατάξεις της παραγράφου 6.3. δεν εφαρμόζονται για προβολείς που προορίζονται να πληρούν τις απαιτήσεις του παρόντος κανονισμού μόνον όσον αφορά την δέσμη διασταύρωσης).
 (16) E50R και E50L είναι οι πραγματικά μετρούμενες τιμές φωτισμού.
 (17) Οι τιμές φωτισμού σε οποιοδήποτε σημείο των ζωνών Α και Β που επίσης κείται εντός της ζώνης ΙΙΙ, να μην υπερβαίνουν 0,7 lux.
 (18) Αντιστοιχεί στο φωτεινό σήμα Α της Διεθνούς Επιτροπής Φωτισμού (CIE).
 (19) Η απαίτηση αυτή θα αποτελέσει αντικείμενο σύστασης προς τις διοικητικές αρχές.
 (20) Επιτρέπεται να γίνουν προσωρινώς αποδεκτές διαφορετικές τιμές. Ελλείψει οριστικών προδιαγραφών, συνιστάται η χρήση εγκεκριμένου προβολέα.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστες διαστάσεις: A4 (210 × 297 mm)]
 (1)
 Εκδόθηκε από:
 Ονομασία διοικητικής υπηρεσίας
 ...
 ...
 ...
 αφορά (2):
 ΧΟΡΗΓΗΣΗ ΕΓΚΡΙΣΗΣ
 ΕΠΕΚΤΑΣΗ ΕΓΚΡΙΣΗΣ
 ΑΠΟΡΡΙΨΗ ΕΓΚΡΙΣΗΣ
 ΑΝΑΚΛΗΣΗ ΕΓΚΡΙΣΗΣ
 ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
 για τύπο προβολέων σύμφωνα με τον κανονισμό αριθ. 8
 Αριθ. έγκρισης: ... Αριθ. επέκτασης: ...
 1.
 Εμπορική ονομασία ή εμπορικό σήμα: ...
 2.
 Ονομασία τύπου από τον κατασκευαστή: ...
 3.
 Όνομα και διεύθυνση του κατασκευαστή: ...
 4.
 Κατά περίπτωση, όνομα και διεύθυνση αντιπροσώπου του κατασκευαστή: ...
 5.
 Ημερομηνία υποβολής για έγκριση: ...
 6.
 Τεχνική υπηρεσία που είναι αρμόδια για τη διενέργεια των δοκιμών έγκρισης: ...
 7.
 Ημερομηνία της έκθεσης δοκιμής που συντάχθηκε από αυτήν την υπηρεσία: ...
 8.
 Ημερομηνία


text:
της έκθεσης δοκιμής που συντάχθηκε από αυτήν την υπηρεσία: ...
 9.
 Συνοπτική περιγραφή:
 Κατηγορία σύμφωνα με τη σχετική σήμανση (3): ...
 Πλήθος και κατηγορία(ες) του(των) λαμπτήρα(ων) πυράκτωσης: ...
 Χρώμα εκπεμπόμενου φωτός: λευκό/επιλεκτικό κίτρινο (2): ...
 10.
 Θέση του σήματος έγκρισης ...
 11.
 (τυχόν) Λόγος(οι) επέκτασης: ...
 12.
 Η έγκριση χορηγήθηκε/απορρίφθηκε/επεκτάθηκε/ανακλήθηκε (2): ...
 13.
 Τόπος: ...
 14.
 Ημερομηνία: ...
 15.
 Υπογραφή. ...
 16.
 Στην παρούσα κοινοποίηση επισυνάπτεται ο κατάλογος των εγγράφων τα οποία κατατέθηκαν στη διοικητική υπηρεσία που εξέδωσε την έγκριση και διατίθενται κατόπιν αιτήσεως.
 (1) Αναγνωριστικός αριθμός της χώρας που χορήγησε/επέκτεινε/απέρριψε/ανεκάλεσε την έγκριση τύπου (βλ. διατάξεις σχετικά με την έγκριση στον κανονισμό).
 (2) Διαγράφεται ό,τι δεν ισχύει.
 (3) Να δηλωθεί η κατάλληλη σήμανση από τον κατωτέρω κατάλογο.
 ΠΑΡΑΡΤΗΜΑ 2
 ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ ΠΡΟΒΟΛΕΩΝ ΟΙ ΟΠΟΙΟΙ ΕΙΝΑΙ ΕΦΟΔΙΑΣΜΕΝΟΙ ΜΕ ΛΑΜΠΤΗΡΕΣ ΠΥΡΑΚΤΩΣΗΣ H1, H2, H3, HB3, HB4, H7, H8, H9, HIR1, HIR2 ΚΑΙ/Ή H11
 1. ΓΕΝΙΚΑ
 1.1. Οι απαιτήσεις συμμόρφωσης θεωρείται ότι πληρούνται από πλευρά μηχανική και γεωμετρική, εάν οι διαφορές δεν υπερβαίνουν τις αναπόφευκτες κατασκευαστικές αποκλίσεις εντός των απαιτήσεων του παρόντος κανονισμού.
 Όσον αφορά τις φωτομετρικές επιδόσεις, δεν αμφισβητείται η συμμόρφωση των μαζικής παραγωγής προβολέων εάν, κατά τη δοκιμή των φωτομετρικών επιδόσεων τυχαία επιλεγμένου προβολέα εφοδιασμένου με πρότυπο λαμπτήρα πυράκτωσης:
 1.2.1. καμία από τις μετρούμενες τιμές δεν αποκλίνει περισσότερο από 20 % επί τα χείρω από τις τιμές που προδιαγράφονται στον παρόντα κανονισμό. Για τις τιμές στο B 50 L (ή R) και τη ζώνη III, η μέγιστη επιτρεπόμενη επί τα χείρω απόκλιση είναι αντιστοίχως:
 B 50 L (ή R):
 0,2 lx ή ίση προς 20 τοις εκατό
 0,3 lx ή ίση προς 30 τοις εκατό
 Ζώνη III:
 0,3 lx ή ίση προς 20 τοις εκατό
 0,45 lx ή ίση προς 30 τοις εκατό
 ή εάν
 1.2.2.1. για τη δέσμη διασταύρωσης, οι τιμές που ορίζει ο παρών κανονισμός τηρούνται στο HV (με ανοχή +0,2 lux) και, με αυτήν τη στόχευση, σε ένα τουλάχιστον σημείο κάθε περιοχής οριοθετούμενης επί της οθόνης μέτρησης (στα 25 m) από κύκλο ακτίνας 15 cm και κέντρο τα σημεία B 50 L (ή R) (1) (με ανοχή 0,1 lux), 75 R (ή L), 50V, 25 R, 25 L, καθώς και σε ολόκληρη την περιοχή της ζώνης IV που ευρίσκεται μέχρι και 22,5 cm άνω της γραμμής 25 R - 25 L·
 1.2.2.2. και για τη δέσμη πορείας, όταν το HV ευρίσκεται εντός της ισόφωτης καμπύλης 0,75 Emax, τηρείται ανοχή +20 % για τις μέγιστες και –20 % για τις ελάχιστες φωτομετρικές τιμές σε οποιοδήποτε σημείο μέτρησης που ορίζεται στην παράγραφο 6.3.2 του παρόντος κανονισμού.
 1.2.3. Εάν τα αποτελέσματα των ανωτέρω δοκιμών δεν πληρούν τις απαιτήσεις, επιτρέπεται να τροποποιηθεί η ευθυγράμμιση του προβολέα, χωρίς όμως να μετακινηθεί κατά περισσότερο από 1° προς τα δεξιά ή τα αριστερά (2).
 1.2.4. Εάν τα αποτελέσματα των ανωτέρω δοκιμών δεν πληρούν τις απαιτήσεις, οι δοκιμές των προβολέων επαναλαμβάνονται με άλλο πρότυπο λαμπτήρα πυράκτωσης.
 1.3. Όσον αφορά την εξακρίβωση της μετατόπισης της κατακόρυφης θέσης του μεταίχμιου φωτεινής-σκοτεινής περιοχής υπό την επίδραση της θερμότητας, εφαρμόζεται η ακόλουθη διαδικασία:
 Σε δείγμα προβολέα διενεργείται


text:
δοκιμή σύμφωνα με τη διαδικασία που περιγράφεται στην παράγραφο 2.1 του παραρτήματος 5, αφού προηγουμένως έχει υποβληθεί τρεις φορές διαδοχικά στον κύκλο που περιγράφεται στην παράγραφο 2.2.2 του παραρτήματος 5.
 Ο προβολέας θεωρείται αποδεκτός εάν η τιμή Δr δεν υπερβαίνει 1,5 mrad.
 Εάν η τιμή αυτή είναι μεγαλύτερη από 1,5 mrad αλλά όχι από 2,0 mrad, διενεργείται δοκιμή σε δεύτερο προβολέα· ο μέσος όρος των απολύτων τιμών που μετρήθηκαν στα δύο δείγματα δεν επιτρέπεται να υπερβαίνει 1,5 mrad.
 1.4. Οι χρωματικές συντεταγμένες πρέπει να πληρούνται όταν ο προβολέας είναι εφοδιασμένος με λαμπτήρα πυράκτωσης ρυθμισμένο σε πρότυπη χρωματική θερμοκρασία Α.
 Οι φωτομετρικές επιδόσεις προβολέα που εκπέμπει φως χρώματος κίτρινου επιλεκτικού πρέπει να πληρούν τις προβλεπόμενες στον παρόντα κανονισμό τιμές πολλαπλασιαζόμενες επί 0,84.
 2. ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗΝ ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΑΠΟ ΤΟΝ ΚΑΤΑΣΚΕΥΑΣΤΗ
 Για κάθε τύπο προβολέα, ο κάτοχος του σήματος έγκρισης οφείλει να πραγματοποιεί τουλάχιστον τις ακόλουθες δοκιμές, με την ενδεδειγμένη συχνότητα. Οι δοκιμές αυτές εκτελούνται σύμφωνα με τις διατάξεις του παρόντος κανονισμού.
 Εάν σε οποιοδήποτε δείγμα διαπιστωθεί μη συμμόρφωση ως προς το θεωρούμενο είδος δοκιμής, χρειάζεται περαιτέρω δειγματοληψία και εκτέλεση δοκιμής. Ο κατασκευαστής λαμβάνει μέτρα για να εξασφαλίσει τη συμμόρφωση της αντίστοιχης παραγωγής.
 2.1. Φύση των δοκιμών
 Οι δοκιμές συμμόρφωσης καλύπτουν τα φωτομετρικά χαρακτηριστικά και την εξακρίβωση της μετατόπισης της κατακόρυφης θέσης του μεταίχμιου φωτεινής-σκοτεινής περιοχής υπό την επίδραση της θερμότητας.
 2.2. Μέθοδοι που χρησιμοποιούνται στις δοκιμές
 2.2.1. Γενικώς, οι δοκιμές διεξάγονται σύμφωνα με τις μεθόδους που καθορίζονται στον παρόντα κανονισμό.
 2.2.2. Για οποιαδήποτε δοκιμή συμμόρφωσης που εκτελείται από τον κατασκευαστή, επιτρέπεται να χρησιμοποιούνται ισοδύναμες μέθοδοι που έχουν γίνει αποδεκτές από την αρμόδια για τις δοκιμές έγκρισης αρχή. Εναπόκειται στον κατασκευαστή να αποδείξει ότι οι χρησιμοποιούμενες μέθοδοι είναι ισοδύναμες προς τις οριζόμενες στον παρόντα κανονισμό.
 2.2.3. Η εφαρμογή των παραγράφων 2.2.1 και 2.2.2 προϋποθέτει τακτική βαθμονόμηση του εξοπλισμού εκτέλεσης των δοκιμών και συσχέτιση με τις διενεργούμενες από την αρμόδια αρχή μετρήσεις.
 2.2.4. Ως μέθοδοι αναφοράς χρησιμοποιούνται πάντοτε οι οριζόμενες στον παρόντα κανονισμό, ιδιαίτερα όσον αφορά τους διοικητικούς ελέγχους και τις δειγματοληψίες.
 2.3. Φύση της δειγματοληψίας
 Τα δείγματα των προβολέων λαμβάνονται τυχαίως από ομοιογενή παρτίδα. Ως ομοιογενής παρτίδα νοείται σύνολο προβολέων του ιδίου τύπου, καθοριζόμενο σύμφωνα με τις μεθόδους παραγωγής του κατασκευαστή.
 Η αξιολόγηση καλύπτει κατά κανόνα τη μαζική παραγωγή συγκεκριμένου εργοστασίου. Επιτρέπεται όμως η ομαδοποίηση των εκθέσεων δοκιμών που αφορούν τον ίδιο τύπο που κατασκευάζεται από διαφορετικά εργοστάσια, εφόσον λειτουργούν με το ίδιο σύστημα ποιότητας και διαχείρισης ποιότητας.
 2.4. Μετρούμενα και καταγραφόμενα φωτομετρικά χαρακτηριστικά
 Στο δείγμα προβολέα διενεργούνται οι φωτομετρικές μετρήσεις σε σημεία που προβλέπονται από τον παρόντα κανονισμό. Για τη δέσμη πορείας η καταγραφή των τιμών περιορίζεται στα σημεία Emax, HV (3), HL, HR (4) και για τη δέσμη διασταύρωσης η καταγραφή των τιμών περιορίζεται στα σημεία B 50 L (ή R), HV, 50V, 75 R (ή L) και 25 L (ή R) (βλ. σχήμα στο παράρτημα 4).
 2.5. Κριτήρια αποδοχής
 Ο κατασκευαστής είναι υπεύθυνος για τη διενέργεια στατιστικής ανάλυσης των αποτελεσμάτων των δοκιμών και για τον καθορισμό, σε συμφωνία με την αρμόδια αρχή, των κριτηρίων αποδοχής των


text:
προϊόντων του, προκειμένου να πληρούνται οι προδιαγραφές για την επαλήθευση της συμμόρφωσης των προϊόντων που ορίζονται στην παράγραφο 12.1 του παρόντος κανονισμού.
 Τα κριτήρια αποδοχής οφείλουν να είναι τέτοια ώστε με βαθμό εμπιστοσύνης 95 % να φθάνει στο 0,95 η ελάχιστη πιθανότητα επιτυχίας σε δειγματοληπτικό έλεγχο σύμφωνα με το παράρτημα 7 (πρώτη δειγματοληψία).
 (1) Τα γράμματα εντός παρενθέσεως αφορούν προβολείς προοριζόμενους για κυκλοφορία αριστερά.
 (2) Βλ. σχετική υποσημείωση στο κείμενο του κανονισμού.
 (3) Όταν η δέσμη πορείας είναι αμοιβαία ενσωματωμένη με τη δέσμη διασταύρωσης, το σημείο HV είναι το ίδιο σημείο μέτρησης για τη δέσμη πορείας και τη δέσμη διασταύρωσης.
 (4) HL και HR: σημεία επί της ευθείας «hh», αντιστοίχως, αριστερά και δεξιά του σημείου HV σε απόσταση 1,125 m.
 ΠΑΡΑΡΤΗΜΑ 3
 ΠΑΡΑΔΕΙΓΜΑΤΑ ΔΙΑΜΟΡΦΩΣΗΣ ΣΗΜΑΤΩΝ ΕΓΚΡΙΣΗΣ
 Σχήμα 1
 Προβολέας ο οποίος φέρει το ανωτέρω απεικονιζόμενο σήμα έγκρισης εγκρίθηκε στις Κάτω Χώρες(E4), με τον αριθμό έγκρισης 2439, και πληροί τις απαιτήσεις του παρόντος κανονισμού όπως τροποποιήθηκε από τη 04 σειρά τροποποιήσεων (04), τόσο όσον αφορά τη δέσμη διασταύρωσης όσο και τη δέσμη πορείας (HCR), και έχει σχεδιασθεί μόνον για κυκλοφορία δεξιά.
 Ο αριθμός 30 δηλώνει ότι η μέγιστη ένταση φωτισμού της δέσμης πορείας είναι μεταξύ 86 250 και 111 250 candela.
 Σημείωση: Ο αριθμός έγκρισης και το(α) πρόσθετο(-α) σύμβολο(-α) πρέπει να τοποθετείται(-ούνται) πλησίον του κύκλου, πάνω ή κάτω, αριστερά ή δεξιά του γράμματος «E». Τα ψηφία του αριθμού έγκρισης πρέπει να ευρίσκονται στην ίδια πλευρά του γράμματος «E» και να είναι διατεταγμένα κατά την ίδια διεύθυνση. Πρέπει να αποφεύγεται η χρήση λατινικών αριθμών ως αριθμών εγκρίσεων ούτως ώστε να αποφεύγονται συγχύσεις με άλλα σύμβολα.
 Σχήμα 2
 Σχήμα 3α
 Σχήμα 3β
 Προβολέας ο οποίος φέρει το ανωτέρω απεικονιζόμενο σήμα έγκρισης πληροί τις απαιτήσεις του παρόντος κανονισμού τόσο όσον αφορά τη δέσμη διασταύρωσης όσο και τη δέσμη πορείας, και έχει σχεδιασθεί:
 Μόνον για κυκλοφορία αριστερά.
 Για αμφότερα τα συστήματα κυκλοφορίας, με την κατάλληλη προσαρμογή κατά την τοποθέτηση της οπτικής μονάδας ή του λαμπτήρα πυράκτωσης στο όχημα.
 Σχήμα 4
 Σχήμα 5
 Προβολέας ο οποίος φέρει το ανωτέρω απεικονιζόμενο σήμα έγκρισης είναι προβολέας με ενσωματωμένο φακό από πλαστικό υλικό που πληροί τις απαιτήσεις του παρόντος κανονισμού μόνον όσον αφορά τη δέσμη διασταύρωσης, και έχει σχεδιασθεί:
 Για αμφότερα τα συστήματα κυκλοφορίας.
 Μόνον για κυκλοφορία δεξιά.
 Σχήμα 6
 Σχήμα 7
 Προβολέας ο οποίος φέρει το ανωτέρω απεικονιζόμενο σήμα έγκρισης πληροί τις απαιτήσεις του παρόντος κανονισμού:
 Μόνον όσον αφορά τη δέσμη διασταύρωσης και έχει σχεδιασθεί μόνον για κυκλοφορία αριστερά.
 Μόνον όσον αφορά τη δέσμη πορείας.
 Σχήμα 8
 Σχήμα 9
 Σήμα αναγνώρισης προβολέα με ενσωματωμένο φακό από πλαστικό υλικό που πληροί τις απαιτήσεις του κανονισμού αριθ. 8:
 Τόσο όσον αφορά τη δέσμη διασταύρωσης όσο και τη δέσμη πορείας, και έχει σχεδιασθεί μόνον για κυκλοφορία δεξιά..
 Μόνον όσον αφορά τη δέσμη διασταύρωσης και έχει σχεδιασθεί μόνον για κυκλοφορία δεξιά
 Το νήμα της δέσμης διασταύρωσης δεν επιτρέπεται να ανάβει ταυτόχρονα με το νήμα της δέσμης πορείας ή/και με άλλο προβολέα με τον οποίο είναι αμοιβαία ενσωματωμένο.
 Απλουστευμένη σήμανση ομαδοποιημένων, συνδυασμένων ή αμοιβαία ενσωματωμένων φανών
 Σχήμα 10
 (Οι κατακόρυφες και οριζόντιες γραμμές


text:
αποτελούν σχηματική απεικόνιση της διάταξης φωτεινής σηματοδότησης. Δεν αποτελούν τμήμα του σήματος έγκρισης).
 ΥΠΌΔΕΙΓΜΑ Α
 ΥΠΌΔΕΙΓΜΑ Β
 ΥΠΌΔΕΙΓΜΑ Γ
 ΥΠΌΔΕΙΓΜΑ Δ
 Σημείωση: Τα τέσσερα ανωτέρω απεικονιζόμενα παραδείγματα αντιστοιχούν σε διάταξη φωτισμού η οποία φέρει σήμα έγκρισης για:
 εμπρόσθιο φανό θέσης που εγκρίθηκε σύμφωνα με την 01 σειρά τροποποιήσεων του κανονισμού αριθ. 7·
 προβολέα με δέσμη διασταύρωσης που έχει σχεδιασθεί για κυκλοφορία δεξιά και αριστερά και με δέσμη πορείας, μέγιστης έντασης φωτισμού μεταξύ 86 250 και 111 250 candela (όπως εμφαίνεται από τον αριθμό 30), ο οποίος εγκρίθηκε σύμφωνα με τις απαιτήσεις του κανονισμού αριθ. 8 όπως τροποποιήθηκε από τη 04 σειρά τροποποιήσεων και με ενσωματωμένο φακό από πλαστικό υλικό·
 εμπρόσθιο φανό ομίχλης που εγκρίθηκε σύμφωνα με την 02 σειρά τροποποιήσεων του κανονισμού αριθ. 19 και με ενσωματωμένο φακό από πλαστικό υλικό·
 εμπρόσθιο δείκτη κατεύθυνσης κατηγορίας 1α που εγκρίθηκε σύμφωνα με την 02 σειρά τροποποιήσεων του κανονισμού αριθ. 6.
 Σχήμα 11
 Φανός αμοιβαία ενσωματωμένος με προβολέα.
 Παράδειγμα 1
 Το ανωτέρω παράδειγμα αντιστοιχεί σε σήμανση φακού από πλαστικό υλικό που προορίζεται να χρησιμοποιηθεί σε διάφορους τύπους προβολέων, συγκεκριμένα:
 είτε: προβολέα με δέσμη διασταύρωσης που έχει σχεδιασθεί για αμφότερα τα συστήματα κυκλοφορίας και με δέσμη πορείας, μέγιστης έντασης φωτισμού μεταξύ 86 250 και 111 250 candela (όπως εμφαίνεται από τον αριθμό 30), ο οποίος εγκρίθηκε στη Γερμανία (Ε1) σύμφωνα με τις απαιτήσεις του κανονισμού αριθ. 8 όπως τροποποιήθηκε από τη 04 σειρά τροποποιήσεων ο οποίος είναι αμοιβαία ενσωματωμένος με εμπρόσθιο φανό θέσης που εγκρίθηκε σύμφωνα με την 01 σειρά τροποποιήσεων του κανονισμού αριθ. 7·
 είτε: σε προβολέα με δέσμη διασταύρωσης που έχει σχεδιασθεί για αμφότερα τα συστήματα κυκλοφορίας και με δέσμη πορείας ο οποίος εγκρίθηκε στη Γερμανία (E1) σύμφωνα με τις απαιτήσεις του κανονισμού αριθ.1 όπως τροποποιήθηκε από τη 01 σειρά τροποποιήσεων, ο οποίος είναι αμοιβαία ενσωματωμένος με
 πανομοιότυπο με τον προαναφερόμενο εμπρόσθιο φανό θέσης.ή ακόμη: σε οποιοδήποτε από τους ανωτέρω αναφερόμενους προβολείς που έχει εγκριθεί ως μοναδικός φανός.
 Το κυρίως σώμα του προβολέα πρέπει να φέρει τον μόνον έγκυρο αριθμό έγκρισης, για παράδειγμα:
 Παράδειγμα 2
 Το ανωτέρω παράδειγμα αντιστοιχεί σε σήμανση φακού από πλαστικό υλικό για χρήση σε συγκρότημα δύο προβολέων που εγκρίθηκε στη Γαλλία (E2) υπό τον αριθμό 81151 και αποτελείται από:
 προβολέα ο οποίος εκπέμπει δέσμη διασταύρωσης και έχει σχεδιασθεί για αμφότερα τα συστήματα κυκλοφορίας και δέσμη πορείας, μέγιστης έντασης μεταξύ x και y candela, και πληροί τις απαιτήσεις του κανονισμού αριθ.8, και
 προβολέα ο οποίος εκπέμπει δέσμη πορείας για αμφότερα τα συστήματα κυκλοφορίας, μέγιστης έντασης μεταξύ w και z candela, και πληροί τις απαιτήσεις του κανονισμού αριθ. αριθ.20·η μέγιστη ένταση όλων των δεσμών πορείας είναι μεταξύ 86 250 και 111 250 candela.
 ΠΑΡΑΡΤΗΜΑ 4
 ΟΘΟΝΕΣ ΜΕΤΡΗΣΗΣ
 Α. Προβολείς για κυκλοφορία δεξιά
 (διαστάσεις σε mm)
 h-h: οριζόντιο επίπεδο
 διερχόμενο από την εστία του προβολέα
 v-v: κατακόρυφο επίπεδο
 Β. Προβολείς για κυκλοφορία αριστερά
 (διαστάσεις σε mm)
 h-h: οριζόντιο επίπεδο
 διερχόμενο από την εστία του προβολέα
 v-v: κατακόρυφο επίπεδο
 Γ. Σημεία μέτρησης των τιμών φωτισμού
 Σημείωση: Στο σχήμα Γ απεικονίζονται τα σημεία μέτρησης για κυκλοφορία δεξιά.
 Για κυκλοφορία αριστερά τα σημεία 7


text:
και 8 μετατοπίζονται συμμετρικώς στη δεξιά πλευρά του σχήματος.
 ΠΑΡΑΡΤΗΜΑ 5
 ΔΟΚΙΜΕΣ ΣΤΑΘΕΡΟΤΗΤΑΣ ΤΩΝ ΦΩΤΟΜΕΤΡΙΚΩΝ ΕΠΙΔΟΣΕΩΝ ΠΡΟΒΟΛΕΩΝ ΕΝ ΛΕΙΤΟΥΡΓΙΑ
 ΔΟΚΙΜΕΣ ΣΕ ΠΛΗΡΕΙΣ ΠΡΟΒΟΛΕΙΣ
 Αφού εκτελεστούν οι φωτομετρικές μετρήσεις σύμφωνα με τις προδιαγραφές του παρόντος κανονισμού, στο σημείο Emax για τη δέσμη πορείας και στα σημεία HV, 50 R, B 50 L για τη δέσμη διασταύρωσης (ή HV, 50 L, B 50 R για προβολείς σχεδιασμένους για κυκλοφορία αριστερά), δείγμα του πλήρους προβολέα πρέπει να υποβληθεί σε δοκιμή σταθερότητας των φωτομετρικών επιδόσεων εν λειτουργία. Ως «πλήρης προβολέας», νοείται το σύνολο του καθαυτό προβολέα, των περιβαλλόντων μερών του αμαξώματος και των φανών που είναι δυνατόν να επηρεάσουν τη διάχυση της θερμότητας.
 1. ΔΟΚΙΜΗ ΣΤΑΘΕΡΟΤΗΤΑΣ ΤΩΝ ΦΩΤΟΜΕΤΡΙΚΩΝ ΕΠΙΔΟΣΕΩΝ
 Οι δοκιμές εκτελούνται σε ξηρή ατμόσφαιρα και συνθήκες ηρεμίας σε θερμοκρασία περιβάλλοντος 23 °C ± 5 °C, με τον πλήρη προβολέα στερεωμένο σε βάση που να προσομοιάζει την ορθή του εγκατάσταση στο όχημα.
 1.1. Καθαρός προβολέας
 Ο προβολέας παραμένει αναμμένος επί δωδεκάωρο όπως περιγράφεται στην παράγραφο 1.1.1 και ελέγχεται όπως προδιαγράφεται στην παράγραφο 1.1.2.
 1.1.1. Διαδικασία δοκιμής
 Ο προβολέας παραμένει αναμμένος το προδιαγεγραμμένο χρονικό διάστημα:
 (α)
 Στην περίπτωση έγκρισης μιας μόνο φωτιστικής λειτουργίας (δέσμη πορείας ή διασταύρωσης), το αντίστοιχο νήμα πρέπει να είναι αναμμένο το προδιαγεγραμμένο χρονικό διάστημα (1),
 (β)
 Στην διασταύρωσης αμοιβαίως ενσωματωμένου με φανό πορείας (προβολέας με διπλό νήμα ή με δύο λαμπτήρες):
 Εάν ο αιτούμενος δηλώνει ότι ο προβολέας προορίζεται να χρησιμοποιείται με ένα μόνο νήμα αναμμένο (2)η δοκιμή διενεργείται με αυτόν τον τρόπο, ενεργοποιώντας (1) κάθε λειτουργία διαδοχικά επί το ήμισυ του χρόνου που καθορίζεται στην παράγραφο 1.1.
 Σε όλες τις άλλες περιπτώσεις (1)
 (2) ο προβολέας πρέπει να υποβληθεί στον ακόλουθο κύκλο λειτουργίας μέχρις ότου το χρονικό διάστημα φθάσει την προδιαγεγραμμένη διάρκεια:
 επί 15 λεπτά, αναμμένο το νήμα της δέσμης διασταύρωσης
 επί 5 λεπτά, όλα τα νήματα αναμμένα.
 (γ)
 Στην περίπτωση ομαδοποιημένων φωτεινών λειτουργιών, όλες οι επιμέρους πηγές πρέπει να είναι ταυτοχρόνως αναμμένες το προδιαγραφόμενο για τις επιμέρους λειτουργίες χρονικό διάστημα (α), λαμβάνοντας επίσης υπόψη τη χρήση αμοιβαίως ενσωματωμένων φωτεινών λειτουργιών (β), σύμφωνα με τις οδηγίες του κατασκευαστή.
 1.1.1.2. Τάση δοκιμής
 Η τάση πρέπει να ρυθμίζεται έτσι ώστε να παρέχει ισχύ 90 % της μέγιστης ισχύος που ορίζεται στoν κανονισμό για τους λαμπτήρες πυράκτωσης (κανονισμός αριθ. 37). Η εφαρμοζόμενη ισχύς πρέπει σε όλες τις περιπτώσεις να είναι σύμφωνη με την τιμή που αντιστοιχεί σε λαμπτήρα πυράκτωσης ονομαστικής τάσης 12 V, εκτός αν ο αιτούμενος τη χορήγηση έγκρισης ορίζει ότι ο προβολέας είναι δυνατόν να χρησιμοποιηθεί υπό διαφορετική τάση, οπότε η δοκιμή εκτελείται με τον λαμπτήρα πυράκτωσης που επιδέχεται τη μεγαλύτερη αποδεκτή τάση.
 1.1.2. Αποτελέσματα της δοκιμής
 1.1.2.1. Μακροσκοπική εξέταση
 Μόλις η θερμοκρασία του προβολέα σταθεροποιηθεί στη θερμοκρασία περιβάλλοντος, καθαρίζεται ο φακός του προβολέα και ο εξωτερικός φακός, εάν υπάρχει, με καθαρό και βρεγμένο πανί. Κατόπιν επιθεωρείται μακροσκοπικώς. Κατά τη μακροσκοπική εξέταση που διενεργείται ακολούθως δεν επιτρέπεται να διαπιστωθεί στρέβλωση, παραμόρφωση, ρωγμή ή αλλοίωση του χρώματος του φακού του προβολέα ούτε του εξωτερικού φακού, εάν υπάρχει.
 1.1.2.2. Φωτομετρική δοκιμή
 Για να πληρούνται οι προδιαγραφές του παρόντος κανονισμού, ελέγχονται οι φωτομετρικές τιμές


text:
στα εξής σημεία:
 Δέσμη διασταύρωσης:
 50 R - B 50 L - HV για προβολείς σχεδιασμένους για κυκλοφορία δεξιά,
 50 L - B 50 R - HV για προβολείς σχεδιασμένους για κυκλοφορία αριστερά,
 Δέσμη πορείας:
 σημείο Emax
 Επιτρέπεται να διενεργηθεί νέα στόχευση για να διορθωθούν τυχόν παραμορφώσεις του προβολέα προκαλούμενες από τη θερμότητα (η μετατόπιση του μεταίχμιου φωτεινής-σκοτεινής περιοχής προβλέπεται στην παράγραφο 2 του παρόντος παραρτήματος)
 Είναι αποδεκτή απόκλιση 10 %, συμπεριλαμβανομένων των ανοχών που οφείλονται στη διαδικασία φωτομετρήσεων, μεταξύ των φωτομετρικών χαρακτηριστικών και των μετρούμενων πριν από τη δοκιμή τιμών
 1.2. Βρόμικος προβολέας
 Αφού υποβληθεί στη δοκιμή που προδιαγράφεται στην ανωτέρω παράγραφο 1.1, ο προβολέας προετοιμάζεται όπως προδιαγράφεται στην παράγραφο 1.2.1 και έπειτα παραμένει αναμμένος επί μία ώρα όπως προβλέπεται στην παράγραφο 1.1.1, κατόπιν δε ελέγχεται όπως προδιαγράφεται στην παράγραφο 1.1.2.
 1.2.1. Προετοιμασία του προβολέα
 1.2.1.1. Μείγμα για τη δοκιμή
 1.2.1.1.1. Για προβολείς με εξωτερικό φακό από γυαλί:
 Το μείγμα νερού και ρύπων που επαλείφεται στον προβολέα συνίσταται από:
 9 μέρη (κατά βάρος) πυριτικής άμμου κοκκομετρικής σύνθεσης μεταξύ 0-100μm,
 1 μέρος (κατά βάρος) σκόνης άνθρακα φυτικής προέλευσης (ξύλο οξιάς) με διαστάσεις κόκκων μεταξύ 0-100 μm,
 0,2 μέρη (κατά βάρος) NaCMC (3), και
 ενδεδειγμένη ποσότητα απεσταγμένου νερού αγωγιμότητας μικρότερης από 1 mS/m.
 Πρέπει να μην έχουν παρέλθει περισσότερες από 14 ημέρες αφότου παρασκευάσθηκε το μείγμα.
 1.2.1.1.2. Για προβολείς με εξωτερικό φακό από πλαστικό υλικό:
 Το μείγμα νερού και ρύπων που επαλείφεται στον προβολέα συνίσταται από:
 9 μέρη (κατά βάρος) πυριτικής άμμου κοκκομετρικής σύνθεσης μεταξύ 0-100μm,
 1 μέρος (κατά βάρος) σκόνης άνθρακα φυτικής προέλευσης (ξύλο οξιάς) με διαστάσεις κόκκων μεταξύ 0-100 μm,
 0,2 μέρη (κατά βάρος) NaCMC (3),
 13 μέρη (κατά βάρος) ποσότητα απεσταγμένου νερού αγωγιμότητας μικρότερης από 1 mS/m, και
 2 ± 1 μέρη (κατά βάρος) τασιενεργό ουσία (4)
 Πρέπει να μην έχουν παρέλθει περισσότερες από 14 ημέρες αφότου παρασκευάσθηκε το μείγμα.
 1.2.1.2. Επάλειψη του μείγματος για τη δοκιμή επί του προβολέα
 Το μείγμα για τη δοκιμή επαλείφεται ομοιόμορφα σε όλη την επιφάνεια εξόδου του φωτός του προβολέα, έπειτα δε αφήνεται να στεγνώσει. Η εργασία αυτή επαναλαμβάνεται μέχρι ότου ο φωτισμός μειωθεί σε τιμή μεταξύ 15 και 20 % των τιμών που μετρήθηκαν για καθένα από τα ακόλουθα σημεία υπό τις συνθήκες που περιγράφονται στο παρόν παράρτημα:
 σημείο Emax δέσμης πορείας για προβολέα πορείας/διασταύρωσης,
 σημείο Emax δέσμης πορείας για προβολέα μόνον πορείας,
 50 R και 50 V (5) για προβολέα μόνον διασταύρωσης που έχει σχεδιασθεί για κυκλοφορία δεξιά,
 50 L και 50 V (5) για προβολέα μόνον διασταύρωσης που έχει σχεδιασθεί για κυκλοφορία αριστερά.
 1.2.1.3. Εξοπλισμός μέτρησης
 Ο εξοπλισμός μέτρησης πρέπει να είναι ισοδύναμος προς εκείνο που χρησιμοποιείται για τις δοκιμές έγκρισης των προβολέων. Για την επαλήθευση των φωτομετρικών χαρακτηριστικών χρησιμοποιείται πρότυπος λαμπτήρας πυράκτωσης.
 2. ΔΟΚΙΜΗ ΤΗΣ ΚΑΤΑΚΟΡΥΦΗΣ ΜΕΤΑΤΟΠΙΣΗΣ ΤΟΥ ΜΕΤΑΙΧΜΙΟΥ ΦΩΤΕΙΝΗΣ-ΣΚΟΤΕΙΝΗΣ ΠΕΡΙΟΧΗΣ ΥΠΟ ΤΗΝ ΕΠΙΔΡΑΣΗ ΤΗΣ ΘΕΡΜΟΤΗΤΑΣ
 Με την δοκιμή αυτή επαληθεύεται ότι η οφειλόμενη στη θερμότητα κατακόρυφη μετατόπιση του μεταιχμίου φωτεινής-σκοτεινής περιοχής δεν υπερβαίνει την προδιαγεγραμμένη τιμή για φανό διασταύρωσης εν λειτουργία.
 Αφού υποβληθεί σε δοκιμή σύμφωνα με την παράγραφο 1 του παρόντος παραρτήματος, ο προβολέας υποβάλλεται στην